
LUMINA POEŢILOR 


Piesă într-un act 


PERSONAJELE: 


POETUL I 
POETUL II 
POETUL III 
NECUNOSCUTUL 
STUDENIUL X 
STUDENIUL Y 


STUDENIUL Z 


SCENA 1 


Un amfiteatru luminat de candelabre. 
Câţiva poeţi dialoghează. Rugăciunea popo- 
rului biblic îşi face ecoul în inima lor. Pe 
scaunele din spate mai mulţi studenţi 
încearcă să înţeleagă dialogul purtat de poeți. 


Poetul I: 

Rugăciunea poporului biblic este o 
metaforă a luminii, a apropierii de adevăr, de 
frumos; de Chipul tainic al Domnului Savaot. 
Duhul rugăciunii nu se vedea pe pleoapele 
proorociţei Ana, dar se înţelegea dialogul pur- 
tat cu heruvimii şi serafimii care zburau plini 
de foc sacru deasupra chivotului legii. 
Sufletul poporului se apropia în taină de 
Creator cu timiditatea lutului dăltuit de 
Marele Sfânt, într-o eternă şi nevăzută lumină 
cerească. 


Poetul I (continuă): 

Uleiul încins al candelei aprinse îneca 
nedreptatea din ochii marelui profet Moise. In 
noaptea rătăcitoare a poporului biblic prin 
deşertul Sinai, binecuvântarea luminii a adus 
umezeala tropicală peste fiii lui Israel. Icono- 
claştii nu aveau ce căuta printre sfinţii ghidaţi 
de stâlpul de foc!... Sufletul poporului se 
deschidea ca o floare, zburând liber printre 

crengile de lumină cerească, aşezându-se în 
taină pe cupola din Sfânta Sfintelor. 


Poetul III: 

Proorocul Primului Testament se 
dovedeşte a fi o voce plină de har, expresie a 
unei credinţe ființiale, în măsură să-şi asume 
perspectiva eshatologică a lumii, şi de viaţă 
perenă a poporului evreu, într-un continuu 
dialog cu Yahve. În vocea profeților Cărţii, 
violenţa se pierde în chemarea Domnului 
Savaot. Drumul în căutarea perfecțiunii divine 
trece prin sufletul curat, cunoscător (prin des- 
coperire cerească) a ceea ce este frumos, 
adevăr şi dreptate pentru poporul ales. 
Pentru drepţii Vechiului Testament trăirea 
întru ascultare faţă de Lege şi (implicit) faţă 
de Adonai este o consecinţă a identificării 
fiecărui fiu al lui Israel cu binecuvântarea 
primită de patriarhul Avraam: „De aceea te 
voi binecuvânta cu binecuvântarea Mea şi voi 
înmulţi foarte neamul tău, ca să fie ca stelele 
cerului şi ca nisipul de pe ţărmul mării şi va 
stăpâni neamul tău cetăţile duşmanilor săi”. 


Poetul I: 

Trăindu-şi atemporalitatea prin credinţă, 
poporul răsărit din coapsa patriarhului 
Avraam va deschide - prin glasul lui Elohim - 
poarta paradisiacă pentru toate neamurile 
pământului: „Şi se vor binecuvânta prin 

neamul tău toate popoarele pământului, 
pentru că ai ascultat glasul Meu”. 


Poetul III: 

Binecuvântarea Domnului Savaot 
devenea pentru patriarhul Avraam un strop 
de viaţă pe fruntea-i caldă, plină de lumină şi 
credinţă. Patriarhul vedea  nemărginirea, 
lumina îngerilor, calea adevărului etern; 
asemenea unui covor întins printre măslinii 
tremurători ai Canaanului. Nu de puţine ori - 
în istoria poporului biblic - s-a retras lumina. 
A rămas Cartea cu mesajul ei triumfător, 
etern, în care fiii lui Israel se regăseau în 
visul patriarhului Iacov, în şoapta eternă a 
singurătăţii; dar câtă viaţă!... 


Poetul II: 

Viaţa poporului evreu se compară cu un 
vis real, trăit într-o lumină a divinului, 
fermecat de dulcea-amară plăcere de a trăi în 
pământul promis de Yahve. În încercarea de a 
stăpâni clipa (timpul), poporul se 
metamorfozează într-un demiurg căzut din 
graţia cerească. Dar se salva prin aducerea- 
aminte, prin rugăciune înălţătoare: „...Apoi 
am îngenuncheat a doua oară înaintea 
Domnului, ca şi întâia oară, patruzeci de zile 
şi patruzeci de nopţi, fără să mănânc pâine şi 
fără să beau apă, m-am rugat pentru păcatele 
voastre cu care aţi greşit voi, făcând rău 

înaintea ochilor Domnului Dumnezeului 
vostru şi mâniindu-L”. 


Poetul I: 

Clocotind peste veacuri, mustul 
rugăciunii profetului Moise a înviorat glasul 
sfârtecat de lacrimi şi sânge al Fiului Omului 
pe Muntele Carantanei. Crucificat de noaptea 
fierbinte a ispitelor lui Azazel, Iisus - ca Fiu al 
lui Israel - îşi punea piciorul în Ierusalimul 
Ceresc,într-un decor al iubirii divine, în care 
aripile îngerilor - din foc şi diamant - se 
apropiau de noaptea sfântă a Cinei celei de 
Taină. 

„Atunci lisus i-a zis: Piei, satano, căci 
scris este: Domnului Dumnezeului tău să te 
închini şi Lui singur să-l slujeşti”. 


Poetul III: 

Rugătorul nu caută în zadar lumina 
divină, cuvântul lui este iluminat de trăirea 
profetică a drepţilor Primului Testament. Cine 
citeşte (treaz cu duhul) din cartea Iov observă 
pânza de lumină a Sfântului Duh care 
împresoară mistic inima curată, locuită de 
pace, a dreptului lov. Captiv al vremurilor 
sale, sărmanul Iov transformă rugăciunea în 
nestemat  paradiziac, aşezând-o pe aripa 
blândă a îngerului vestitor. O geană grea de 
resemnare acoperă chipul încercat al 
dreptului..., dar nu pentru mult timp!... Este 

trezit la viaţă de cuvântul tainic al rugăciunii 
către Yahve. 

„Şi lov a răspuns Domnului zicând: Ştiu 
că poţi să faci orice şi că nu este nici un gând 
care să nu ajungă pentru Tine faptă. 


Poetul II: 

Cine cutează, ai zis Tu, să bârfească 
planurile Mele, din lipsă de înţelepciune? Cu 
adevărat, am vorbit fără să înţeleg despre 
lucruri prea minunate pentru mine şi nu ştiam 
Ga): 

Din spusele unora şi altora auzisem 
despre Tine, dar acum ochiul meu Te-a 
văzut”. 


Poetul I: 

Iluminat, drept, înțelept; aşa ne apare 
dreptul Iov după ce s-a bucurat de 
binecuvântarea Tatălui Ceresc. Ín lumina 
harică a rugăciunii, Iov - cu glasul înecat de 
lacrimi de rouă - accepta (cu teamă) 
dragostea cerească, lăsând iubirea să-i 
inunde chipul plin de bube. Nădejdea spăla 
lacrimile sărate ale suferinței. Somnul 
pleoapelor înăbuşea durerea unui popor. 
Ochii fecioarei din Rama alergau după fluturii 
căinței, lăsând florile să se culce la atingerea 
Chipului Tău de Părinte. 


Poetul I (continuă după o pauză): 

Poetul cânta şi el ochii fecioarei din 
Rama, asemănându-i cu un smarald căzut pe 
nisipul inundat de soare. Chipul ei a fermecat 
popoarele lumii până în ziua în care poetul 
(însuşi) s-a îndrăgostit de fecioară. În aceea 
zi, el a declarat că fecioara din Rama îi 
aparţine asemenea stelelor care se scaldă în 
ochii de apă sărată ai Mării Tiberiadei. 
Tainicele lui cuvinte atingeau inima fecioarei, 
prefăcând-o în înger binecuvântat de soare. 

„Şi a făcut Dumnezeu pe om după chipul 
Său; după chipul lui Dumnezeu l-a făcut; a 
făcut bărbat şi femeie.” 


(Face o pauză): 

Fecioara din Rama îşi pleca genunchii 
pentru a săruta pământul din care a fost 
plămădit poetul. După care fecioara din Rama 
ruga ţărâna să o aştepte până ce farmecul 
iubirii lor se va transfigura în pace sfântă 
pentru Israel. Aşa trebuia să apară poezia pe 
pământ!... Poezia, muzica cuvântului. 


Poetul II: 

În rugăciune, trăitorul exclamă: - Vreau 
să fiu cu Tine, Elohim! Când se ajunge la 
starea mistică a împreună-lucrării 
(sinergism), frumosul etern trăit în doi 
declanşează fapta poleită de iubire. Misticul 
percepe simfonia rugăciunii fără să uite 
durerea lacrimilor căzute de pe muntele 

căinţei, pe muntele credinţei. Cât Te doresc, 
Doamne al lui Israel! Se lamenta proorocul - 
rege David: 

„În ce chip doreşte cerbul izvoarele 
apelor, aşa Te doreşte sufletul meu pe Tine, 
Dumnezeule. 

Însetat-a sufletul meu de Dumnezeul cel 
viu; când voi veni şi mă voi arăta feţei lui 
Dumnezeu? 

Făcutu-mi-s-au lacrimile mele pâine ziua 
şi noaptea, când mi se zicea mie în toate 
zilele: Unde este Dumnezeul tău?”. 

(face o pauză, priveşte) 


Poetul III (cu voce gravă): 

Când rugătorul (misticul) se pierdea în 
cerurile confuze ale ispitei, - acolo unde 
îngerul căzut îşi plângea slava deşartă -, 
ochiul îndrăgostit de lumina şi frumuseţea Ce- 
rului încerca să recunoască binecuvântarea 
Domnului Dumnezeu. Apa amară a rugăciunii 
neîmplinite (neauzite) se îndulcea la auzul 
cântecului inimii sfâşiată de neascultare. 
Trăitorul contempla cerul însângerat, lăsând 
ecoul glasului său să strige pe Domnul 
Puterilor. Visul iubirii divine încolţea într-un 
suflet îndrăgostit de lumină. Atunci apărea 
imaginea adevărului îmbrăcat în metaforă, 
trăită cu intermitenţă. Puterea rugăciunii 
transporta trăitorul dincolo de barierele 
impuse de legile fizicii. Trăirea mistică (di- 

vino-umană) apropia pe  rugător de 
Dumnezeu, apropia pământul de cer. 

„lar Iacov ieşind din Beer-Seba, s-a dus 
în Haran. 

Şi a visat că era o scară, sprijinită pe 
pământ, iar cu vârful atingea cerul; iar îngerii 
lui Dumnezeu se suiau şi se pogorau pe ea. 

Apoi S-a arătat Domnul în capul scării şi 
i-a zis: Eu sunt Domnul, Dumnezeul lui 
Avraam, tatăl tău, şi Dumnezeul lui Isaac. Nu 
te teme! Pământul pe care dormi ţi-l voi da ţie 
şi urmaşilor tăi”. 


Poetul I: 

Când poporul biblic - pom al vieţii 
promise - pierdea o ramură de aur pe care 
erau încrustate Tablele Legii, se ridica un 
profet din mijlocul fiilor lui Israel pentru a lipi 
sufletul lui de Yahve. Dominat de eternitate, 
alesul Domnului îngenunchea pe jertfelnicul 
ridicat de patriarhul Avraam pe muntele 
Dumnezeului Savaot. Şi se ruga, ducând o 
viaţă transfigurată, dominată de cuvântul lui 
Yahve. Profetul îşi întorcea ochii de la lumea 
exterioară şi încerca să rămână liber (el şi 
poporul său), într-un pământ binecuvântat: 
Canaanul promis de Domnul patriarhului 
Avraam. Profetul nu ieşea din sine (extaz) 
pentru a se confrunta cu faptele 
conaţionalilor săi. El recurgea (la porunca lui 

Elohim) la un ritual dominat de cuvântul sfânt 
şi blestem diluat prin credinţă. 


Poetul II: 

Paşii poporului evreu erau îndreptaţi 
într-o direcţie inexplicabilă pentru neamuri: 
Templul din Ierusalim. Decizia fiind luată (de 
multe ori) de profetul ales de Yahve. Icoana 
imaculată a poporului, răvăşită de 
neascultare, îşi regăsea unitatea în credința 
monoteistă, în drumul spre libertatea oferită 
de Tatăl-Elohim. Astfel se vindeca poporul 
biblic de dorul după idoli: îndoindu-se 
crezând şi iubind pe Yahve; iubirea dintre 
Mine şi mireasă: dintre Domnul Dumnezeu şi 
poporul Său, poporul evreu. 


Poetul I: 

Condiţia de popor ales a obligat pe 
poporul evreu să vibreze odată cu sufletul 
profeților, cu puterea cuvântului lui Yahve; 
mărturisit de aleşii Săi: „Aşa zice Domnul: 
lată, voi ridica împotriva Babilonului şi a 
locuitorilor ţării Caldeii un duh nimicitor. (...) 
Căci Iuda şi Israel n-au rămas văduvi de 
Dumnezeul lor, de Domnul Savaot, şi ţara 
Caldeilor e plină de păcate înaintea Sfântului 
lui Israel”. 

SCENA 2 


Se ridică un student şi incepe să 
vorbească. Poeţii privesc candelabrele. Se 
face prezent un necunoscut îmbrăcat în 
negru. 


Studentul X: 

La început de mileniu trei, glasul 
clopotului reaminteşte neamurilor de puterea 
rugăciunii. Părinţii Bisericii, încercând să ne 
explice ce este gândul (gândirea), au scris 
(despre gând) că este o prelungire a 
sufletului. Iar sufletul, suflarea de viaţă: 

„Atunci, luând Domnul Dumnezeu ţărână 
din pământ, a făcut pe om şi a suflat în faţa 
lui suflare de viaţă şi s-a făcut omul fiinţă 
vie”. 

Sufletul se întoarce la El (la Dumnezeu, 
de unde este dat (lov 27, 8; Luc. 12, 20). 

Până la întoarcerea la Domnul, gândul - 
prelungirea sufletului - are posibilitatea să 
străbată universul cunoaşterii noastre. În 
timpul rugăciunii „Tatăl Nostru”, gândul 
penitentului se înalţă odată cu imaginea 
sfântă creată de cuvintele lăsate de Iisus fiilor 
lui Israel; Apostolilor suiţi în munte pentru a-l 
asculta îndemnul divin: 

„Deci voi aşa să vă rugaţi: Tatăl nostru, 
Care eşti în ceruri, sfinţească-se numele Tău; 

Vie împărăţia Ta; facă-se voia Ta, precum 
în cer şi pe pământ. 

Pâinea noastră cea spre fiinţă dă-ne-o 
nouă astăzi; 

Şi ne iartă nouă greşealele noastre, 
precum şi noi iertăm greşiţilor noştri; 

Şi nu ne duce pe noi în ispită, ci ne 
izbăveşte de cel rău. 

Că a Ta este împărăţia şi puterea şi slava 
în veci. Amin!”. 


Studentul Y: 

La îndemnul Fiului Omului, gândul - ca 
prelungire a sufletului -, în timpul rostirii 
rugăciunii domneşti se înalţă la Tatăl nostru 
Cel din ceruri, la Elohim, realizând (pentru 
rugător) imaginea harică a împărăției Sale. 
Gândul dominant ne apropie fiinţa de pâinea 
cea de toate zilele. Rugătorul face să tacă în 
mintea lui celelalte gânduri, cerând să fie 
iertat aşa cum iartă (şi) el pe oamenii 
mileniului trei. Imaginile aducătoare de rău, 
ispita de tot felul, nu trebuie să fie vizitată de 
gândul nostru, ca prelungire a sufletului. 
Gândul, odată transformat în acţiune, în faptă 
cotidiană, atrage după sine dihotomia finţială: 
trup şi suflet. Acolo unde zăboveşte gândul 
nostru (dominant), acolo zăboveşte şi împre- 
ună - lucrarea (noastră) trup şi suflet. Când, 
în timpul rugăciunii, gândul nostru 
(dominant) pătrunde imaginar în groapa în 

care se odihnesc moşii şi strămoşii noştri, 
sufletul (o parte din el) mângâie spiritual 
osemintele răposaţilor. Numai îngerii mai au 
această posibilitate harică: de a fi aici, şi 
dincolo; în acelaşi timp. Nu este omul 
plămădit după chipul şi asemănarea lui 
Dumnezeu?! 


Studentul Z: 
Tehnologia mileniului trei aplicată în 
actul medical poate tulbura gândul -, ca 


prelungire a sufletului. Impresia zilnică, 
potrivit căreia individul (persoană) este 
dezbrăcat de gândul său, apare frecvent în 
societatea actuală. Este de ajuns să i se 
administreze individului nostru un drog speci- 
fic, pentru ca acesta să aibă o gândire 
„provocată” sau „controlată”. Acelaşi lucru se 
petrece cu tânărul care se droghează. 
Imaginaţia lui bolnăvicioasă fiind determinată 
de anularea gândului bun, aducător de pace. 
Sufletul lui suferă în necunoaştere şi trădare 
a propriului său eu, propriului să spirit. Nu 
mai este stăpân pe propria-i gândire; ca o 
prelungire firească a sufletului răvăşit de 
drogul consumat. 
(se opreşte, respiră adâncă şi continuă) 


Studentul Z: 
Ce-i de făcut?! Anularea drogului 
respectiv nu va vindeca în totalitate 


20 


cicatricele rămase în sufletul individului 
(persoanei) nostru. Gândul nu-şi mai găseşte 
prospeţimea iniţială. Sfântul Maxim 
Mărturisitorul spune: „Mintea curată este 
aceea care s-a despărţit de neştiinţă şi e 
luminată de lumina dumnezeiască”. Cum 


ajungem la lumina dumnezeiască? 
Menţinându-ne cu timp şi fără timp (zi şi 
noapte) gândul nostru (dominant) - ca 


prelungire a sufletului - în post şi rugăciune; 
departe de ispitele mileniului trei. Tot ceea ce 
înalţă gândul nostru spre adevăr, bine şi 
frumos, conduce fiinţa noastră la lumina 
dumnezeiască. Sunetele, imaginile, lecturile 
noastre care poartă gândul în hăul istoriei 
trecute şi prezente: crime oribile, violuri, 
luxul efemer, furtul, minciuna etc., 
îndepărtează gândul nostru bun de belşugul 
mângâierii dumnezeieşti. În acest sens ne 
învaţă Domnul lisus Hristos: „Pentru că ce-i 
va folosi omului, dacă va câştiga lumea 
întreagă, iar sufletul său îl va pierde? Sau ce 
va da omul în schimb pentru sufletul său?”. 

Rămâne de datoria noastră, copii ai 
mileniului trei, să păzim poruncile (Decalogul) 
şi să nu ne lepădăm de Hristos, de Fiul lui 
Israel. Cu lacrimi în ochi să strigăm: „Cred, 
Doamne! Ajută necredinţei mele”. 

Mintea noastră va simţi harul ceresc şi 
fapta va deveni lucrătoare prin iubire eternă. 

Studentul X: 

Omul mileniului meu a băut din apa 
râului poluat cu cianură şi a simţit gustul 
morţii. Frământat de mii de ori, pământul 
devenise bătrân. Apa izvorului vieţii nu mai 
era dulce... Devenise amară. O pasăre a fost 
ucisă în ziua în care a încercat să prindă un 
peşte. Acum sufăr şi eu... N-am simţit în 
viaţa mea o suferinţă ca aceasta. Gustul mor- 
ţii a inundat apa râului din Eden, cândva apa 
vieţii. Sufăr fără a putea opri copilul 
mileniului meu care adună cu grijă în pumnii 
lui apa cu cianură. 


Studentul Y: 

Firea mea a fost răpusă de iubirea unui 
copil. „Trupul lui ca şi crisolitul şi faţa lui ca 
fulgerul, iar ochii lui ca flăcările de foc, 

Braţele şi picioarele lui străluceau ca 
arama lustruită 

Şi sunetul cuvintelor lui ca vuietul unei 
mulţimi”. 

Fulgerele venite din universul tainic al 
rugăciunii transformă  nourii credinţei în 
picuri de culoarea luminii. 

„Şi am auzit glasul cuvintelor lui (...) 

Şi iată că o mână s-a atins de mine (...)” 

Cad în rugăciune precum roua pe o 
petală de floare. Şi mă hrănesc cu a ei iubire, 
lăsând soarele să apară. Şi dispar în a lui 
lumină. 

Studentul Z: 

Este noapte în camera mea sterilă... Nu 
simt mirosul florilor de afară. Mâinile mi se 
împreună şi sufletul suferă de atâta 
aşteptare... Lipesc buzele pe peretele care mă 
închide în necunoaştere, dar nu Te ating, 
Bucurie apropiată... „După cum nu ştii care 
este calea vântului, cum se întocmesc oasele 
în pântecele maicii, tot aşa nu cunoaşte 
lucrare lui Dumnezeu, care face toate”. 

Te privesc plin de neputinţă... Văd Chipul 
Tău căzut precum razele dimineţii. Pleoapele 
mi se închid sub a Ta privire. 

„Inima celui înţelept este la dreapta lui, 

Iar inima celui nebun la stânga.” N 

Este noapte în sufletul meu... Ştiu! In 
măreția cerurilor Tale, eu nu pot trăi. Dar fie 
numai pentru o clipă: Vreau să Te ating cu 
privirea!... 

„Am mai luat seama la încă un rău de sub 
soare, 

Ca o greşeală care porneşte de la 
stăpânitor...”. 

Lovit de furia nebună de îndrăgostit după 
Hristos, peretele din sticlă (al păcatului 
neascultării) a căzut în bucăţi... Cu privirea 
tristă, cu Cerul în piept, omul mileniului trei 
se prăbuşi aproape de Stâncă... 


Necunoscutul: 

Solomon şi Sulamita mileniului meu îşi 
cântă giuvaierul de ceară: Te port în deget şi 
sângele te spală cu fiecare bătaie a inimii 
pierdute. Inel, verghetă, giuvaier de ceară, tu 
ai unit în taină dorinţa nevăzută a poporului 
ales. „Vreme este să arunci pietre şi vreme să 
le strângi; vreme este să fugi de îmbrăţişare”. 
Ca apa din fântână zvâcneşte dragostea 
credinţei în mine, fiu al mileniului trei. Ori de 
câte ori privesc spre turlă (biserică), căldura 
dragostei ne vine; noi, fiii poporului evreu. 
„Vreme este să agoniseşti şi vreme să 
prăpădeşti. Vreme este să păstrezi şi vreme 
să arunci”. Te voi păstra ca pe o relicvă din 
care curge mir divin. Harul de Sus să ne 
cuprindă, la Tine să mă închin. „Vreme este 
să rupi şi vreme este să coşi. Vreme este să 
grăieşti. Vreme este să iubeşti şi vreme să 
urăşti”. 

De te voi arunca vreodată - giuvaier de 
ceară -, să ştii că nu este vina mea. În gropi 
adânci de ciocolată gusta-voi din dragostea 
Ta de Părinte-Elohim. 

(intervine primul poet) 


Poetul I: 

Pentru a menţine focul sacru al credinţei 
în Yahve, poporul evreu (de-a lungul istoriei 
sale multimilenară) a trebuit să privească 
mereu chipul blândului păstor Abel. Condiţie 
ontologică, în care raţiunea se lăsa luminată 

de cuvântul Creatorului. Urmele degetului 
divin lăsate de Elohim pe cele două table ale 
Legii înstrăinau pe Cain de poporul ales. 
Atotputernicul a primit jertfa lui Abel, dar a 
lăsat pământul să fie dominat de Cain. Focul 
sfânt întreţinut de poporul evreu la Cortul 
Sfânt şi (din timpul regelui Solomon) la 
Templul din Ierusalim trezea pe Fiii lui Israel 
din visul himeric al idolatriei. Dragostea 
pentru Yahve apropia copiii patriarhului 
Avraam de colţul de Rai din care a fost 
alungat (cândva) Adam. Acest colţ de Rai era 
Ţara lui Israel, Canaanul. 


Poetul II: 

În apărarea poporului, glasul profetului 
Moise se aude şi astăzi... Simbol al răbdării 
(40 de ani în pustie), seminţia aleasă a lui 
Israel chema - prin profet - în ajutor pe 
Iahve. Toiagul lui Aaron înmugurea, se 
transforma în torţă de binecuvântare. 
Coborâşurile pe povârnişuri împingeau pe 
israeliți dincolo de Marea Roşie. Numai 
toiagul lui Moise despica apele precum o 
pâine binecuvântată de Yahve. Viaţa 
poporului evreu - în pustiul Sinai - declanşa 
vântul puternic al credinței în Adonai. 
Canaanul trebuia cercetat de iscoadele 
trimise de Iosua: „Atunci Iosua, fiul lui Navi, a 
trimis în taină din Sitim doi tineri să 
iscodească țara şi a zis: Duceţi-vă şi cercetaţi 

25 


ţara şi mai ales lerihonul! Şi s-au dus cei doi 
tineri şi, ajungând la Ierihon, au intrat în casa 
unei desfrânate, al cărui nume era Rahab, şi 
au rămas să se odihnească acolo”. 


Studentul X: 

lată ce ne spune Sfânta Evanghelie după 
Matei despre canaanita Rahab: „Salmon a 
născut pe Booz, din Rahav; Booz a născut pe 
lobed, din Rut; lobed a născut pe lesei; lesei 
a născut pe David regele (...)”. 

Din spiţa căruia (a regelui David) se 
năştea Fecioara Maria, Mama după trup a 
Fiului lui Israel, Iisus Hristos. 


Studentul Y: 

Astăzi, la început de mileniu trei, când 
atingem cu privirea textul biblic al Primului 
Testament, petalele florii de crin încă mai 
rezistă sub arşiţa necredinţei neamurilor. Şi 
fără să vrem, strigăm cu timiditate: Popor 
biblic, te iubim!... Această iubire vine de la 
Hristos, ca Fiu al lui Israel şi ca Mântuitor al 
neamurilor. 


Studentul Z: 

Cei trei crai de la răsărit aşteptau 
îngânduraţi, vegheau taina stelelor căzătoare, 
într-o lume umbrită de idolatrie. Minunile 
pricinuite de naşterea Pruncului lisus în 

ieslea din Betleemul ludeei aduceau lumina 
harică peste întregul Israel. Credinţa era 
farul care a dirijat pe cei trei crai de la răsărit 
să vadă izvorul nesecat de lumină - Soarele 
Dreptăţii - în Canaanul patriarhului Avraam. 
De atunci lumea întreagă încerca să răspundă 
mistic provocării Tatălui-Elohim. 


Poetul I: 

Picuri de viaţă curg din ochii înlăcrimaţi 
ai drepţilor Primului Testament. Intr-o lume 
antică posedată de idoli, peripeţiile poporului 
evreu devin document sfânt pentru creştinul 
şi ne-creştinul mileniului trei. Din când în 
când, sufletul poporului era transfigurat de 
prezenţa lui Yahve în Sfânta Sfintelor din 
Ierusalim. La ce bun toate acestea astăzi? Să 
fi uitat omul de Dumnezeu? Sau poate, pentru 
câţiva ani, pământul a fost dat Satanei, 
războiului dintre fraţi?! Ne conducem după o 
Biblie care nu cuprinde cele zece porunci, 
după o Biblie scrisă de oameni posedaţi de 
vicii, în care iubirea lui lisus este sugrumată 
de ură şi lăcomie. Pruncii se hrănesc cu lapte 
artificial... Numai roata vieţii noastre se 
învârteşte în sensul dat de puterea cuvântului 
celor aleşi de Dumnezeu. Blând, cu ochii în 
rugăciune, Fiul lui Israel se roagă şi astăzi în 
sinagoga din Nazaret pentru întreaga lume. 
De pe muntele Horeb, profetul Moise, el 
singur, de la un capăt la celălalt al muntelui, 

priveşte adevărata realitate a războiului 
blestemat de Dumnezeu. Numai sufletele 
proorocilor înconjoară Cetatea Sfântă a 
Ierusalimului pentru a asculta imnele cântate 
la harpă de heruvimi şi serafimi în curtea 
celui de al Treilea Templu. 


Poetul III: 

Se făcea că era în dimineaţa împăcării: 
Domnul Savaot vizita poporul Său, poporul 
evreu. Răsărise (din nou) soarele peste Israel. 
Era pace. Eram condus de arhanghelul 
Mihael sub un salcâm în floare. Acolo mi-am 
privit straiele albe şi am băut o Coca-Cola. 
Înălţimile Sinonului erau călcate de picioarele 
gingaşe ale fecioarelor din Rama. Şi nu 
plângeau!... Chipul lor fraged, în culori ima- 
culate, aşteptau pe Mesia. 

«Cunoscut este în ludeea Dumnezeu; în 
Israel mare este numele Lui. 

Că s-a făcut în Ierusalim locul Lui şi 
locaşul Lui în Sion. 

Acolo a zdrobit tăria arcurilor, arma şi 
sabia şi războiul.» 

SCENA 3 


Hainele  Necunoscutului încep să 
strălucească. Mărturiseşte că vede pe Elohim 
întru Slavă şi lumină. Amfiteatrul este scăldat 
în lumină diafană. 


Necunoscutul: 

Eu, smeritul întru cele ale firii, văd pe 
Elohim în Ceruri şi pe pământ întru slavă şi 
lumină. Costumul Lui arde ca soarele în foc. 
Faţa lui e poleită de iubire divină, lăsând ochii 
ca smaraldul, să privească doi drepţi: profetul 
Isaia şi sfântul Ioan Evanghelistul. 

Un nor luminos ca aurul ţine loc de 
mochetă pentru picioarele celor doi sfinţi. 
Aud vocea lui Elohim ca o adiere divină: - Te 
ascult, Isaia! 'Ţi-am ascultat ruga şi acum trei 
mii de ani. Vorbeşte! 


Necunoscutul (Văd pe Isaia cum 
răspunde lui Elohim.) 

Isaia: - Picioarele îmi sunt grele şi timpul 
este fără de timp în faţa ta, Yahve. Ai hrănit 
fiii poporului meu şi i-ai crescut cu mană 
cerească. Întunericul cel rău i-a răzvrătit 
împotriva Ta, dar acum [i-ai întors faţa spre 
ei. Ai grăit către mine şi am spus lui Iuda şi 
Ierusalimului taina Ta cea cerească. Atunci nu 

m-au ascultat, deşi proorocia mea avea să se 
împlinească. 


Necunoscutul (Văd cum se ridică loan.) 

loan: - Ceresc Tată Elohim, Alfa şi 
Omega, Atotţiitorule: Şi eu am fost părtaş la 
suferinţa poporului Tău... Adu-Ţi aminte! Nu 
mi-ai trimis îngerul Tău să-mi vorbească de 
Cel dintâi, de Domnul împăraţilor 
pământului? Nu este El Fiul Poporului Tău? 

Este întrerupt de Isaia. 

Isaia: - Aşteaptă, fiule mai mic, poporul 
ales a fost iertat de Cel care ne iubeşte. 
Priveşte cum trăieşte Israel astăzi, la sfârşit 
de secol XXIII. 


Necunoscutul (Se aude glasul Domnului 
Dumnezeu.) 

Domnul: - Eu vin pe pământ cu nori de 
foc. Orice ochi Mă va vedea îşi va acoperi faţa 
de om stăpânit de computer. 

Spune, Isaia, ce face poporul meu? 


Necunoscutul (Aud vocea lui Isaia.) 

Isaia: - Doamne  Savaot, aşa cum 
proprietarul îşi cunoaşte avionul său, tot aşa 
Te cunoaşte poporul Tău şi face voia Ta. 
Poporul nu Te mai părăseşte, Yahve, tânguin- 
du-se pe străzile Ierusalimului. Trupul 
supuşilor Tăi nu mai este plin de răni, 
asemeni trupului dreptului Iov. Iar inima lor 

se bucură de ceea ce le-ai dat Tu, Doamne, în 
dar. Toate le stăpânesc ei astăzi, la sfârşit de 
secol XXIII şi văd chipul Tău divin în tot ceea 
ce ei ating. 

Ţara lor, Israel, nu mai este pustiită de 
duşmani, oraşele s-au dezvoltat armonios, 
chiar dacă zgârie-norii stânjenesc lumina 
soarelui. 


Necunoscutul (Aud glasul lui Elohim.) 

Elohim: - Bine, bine, dar unde sunt 
jertfele voastre de altădată? 

Necunoscutul (Aud cum cere cuvântul 
Ioan.) 

loan: - Stăpâne Sfinte, Elohim! Jertfa 
Fiului Omului, prin sângele Său, a fost ultima 
jertfă a poporului Tău. Tu ai cerut-o! Şi ne-ai 
făcut şi pe noi poporul Tău, Israel. Eu, Ioan, 
fratele lor întru sânge şi împreună cu ei am 
fost părtaş la suferinţa şi la răbdarea şi la 
împărăţia Fiului Tău, Fiul poporului ales. 


Necunoscutul (Este oprit de Domnul 
Dumnezeu.) 

Domnul: - Călcaţi în curtea Templului 
meu. Anafora şi tămâia poporului meu să o 
simt ca pe o dulce mireasmă. 


Necunoscutul (Cere Cuvântul Isaia.) 
Isaia: - Doamne Savaot, zilele de odihnă 
şi adunările de duminică ale fraţilor noştri 

creştini nu le mai urâm şi nu le mai socotim 
nelegiuire. Îi privim ca pe nişte fraţi mai mici, 
rupţi din coapsa lui Avraam. Când poporul 
Tău ridică mâinile către Tine, Tu, Elohim, nu- 
Ţi mai întorci ochii de la el, iar rugăciunea lui 
o asculţi, chiar dacă are mâna tremurândă... 


Necunoscutul (Aud glasul lui Yahve.) 
Yahve: - Spălaţi-vă! Curăţiţi-vă! 


Necunoscutul (Văd pe Isaia cum 
vorbeşte.) 

Isaia: - Da, Doamne Savaot, ne-am spălat 
şi ne-am curăţit şi nu mai facem rău înaintea 
ochilor tăi. Ai încetat! Acum fac binele şi 
caută dreptatea orfanului. Văduva, fie că 
locuieşte în China, fie de locuieşte în America, 
poporul Tău o priveşte ca pe o fecioară. Nu 
mai ai de ce să-i chemi la judecată, păcatele 
lor s-au albit ca zăpada şi pacea Ta a acoperit 
tot pământul. 


Necunoscutul (Intervine loan.) 

loan: - Ca purpura şi ca lâna albă şi ca 
perla din mare sunt şi fraţii lor, creştinii. 
Acum, la sfârşit de secol XXIII, Te lăudăm cu 
aceeaşi voce clară, asemenea glasului care 
vorbea cu mine acum două mii de ani. Când 
intrăm în Biserica Ta, glasul Tău nu mai este 
ca vuietul de ape şi nici ochii Tăi ca para 
focului. Pe pământ e pace: leul se lasă 

mângâiat de pruncul care suge la sânul 
mamei sale şi şarpele ajută puii de mierlă să 
zboare. Tu eşti viu, Elohim, în vecii vecilor. Tu 
ai cheile morţii şi ale iadului. E pace pe 
pământ, acum, în plin mileniu trei. 


Necunoscutul (Aud glasul Domnului.) 

Domnul: -„De veţi vrea şi de mă veţi 
asculta, bunătăţile pământului veţi mânca”. 
Mi-am întors ochii Mei către poporul Meu, 
poporul lui Moise. Şi voi - creştinii - sunteţi 
fărâmă din poporul meu. 


Necunoscutul (Aud vocea lui Isaia.) 

Isaia: - Cetatea Ta, Elohim, are 
aeroporturi, are autostrăzi moderne, are 
Templu nou, are copii asemenea îngerilor din 
Ceruri; dreptatea locuieşte în Ierusalim. 

Cazărmile militare au fost transformate 
în muzee de artă, iar ateii au devenit sfinţi. 
Argintul Tău este păstrat cu pioşenie, iar Mai- 
Marii 'Tăi îţi aduc ofrande. Toţi se închină ie, 
pentru că i-ai întors mâna Ta şi ai aruncat 
toată zgura şi ai adunat pe fiii poporului Tău 
rătăciţi în lume şi ai nimicit pe cei răzvrătiți. 
Fiii 'Tăi trăiesc în America precum trăiau 
părinţii lor în dumbrăvile sfinte. Cresc 
precum un stejar în taigaua siberiană. 
Rădăcinile bradului multimilenar din Carpaţi 
umple inima lor de adiere divină, de har 
înălţător, venite de la Tine, Doamne Savaot. 

Necunoscutul (Aud glasul lui Elohim.) 

Elohim: - Frumos îmi vorbeşte Isaia 
despre poporul meu, acum la sfârşit de secol 
XXIII. „Fi-va în vremurile cele de pe urmă, că 
muntele templului Domnului va fi întărit peste 
vârfurile munţilor şi se va ridica pe deasupra 
dealurilor. Şi toate popoarele vor curge într- 
acolo”. 


Necunoscutul (Aud un strigăt: este 
Ioan!) 

Ioan: - Şi faptele poporului Tău, rupt din 
coapsa lui Avraam, şi osteneala lui, şi 
răbdarea lui, toate Te-au căutat şi nu i-ai aflat 
mincinoşi. Astăzi, la mijloc de mileniu trei, 
creştinii stăruie în răbdare prin oraşele 
Europei, prin oraşele Americii şi prin oraşele 
celorlalte continente, căutând să asculte 
glasul Fiului Tău; glasul Celui care este încins 
cu brâu de aur şi locuieşte în mijlocul celor 
şapte  sfeşnice cereşti. Nu au părăsit 
dragostea Ta cea dintâi, nu au părăsit pe 
Moise, nici Profeţii Tăi, nici pe Martorul cel 
credincios, pe lisus Hristos, Fiul lui Israel: 
Fiul Tău. 

Drept aceea, adu-Ţi aminte că ne-am 
pocăit, Elohim, că de unde am căzut ne-am 
ridicat. Nu ne-ai promis Tu: „Celui ce va birui 
îi voi da să mănânce din pomul vieţii, care 
este în raiul lui Dumnezeu”. 

Necunoscutul (Este oprit de Yahve.) 

Yahve: - Ascultă, loan, şi ia aminte: 
«multe popoare vor veni şi vor zice: „Veniţi să 
ne suim în muntele Domnului, în casa 
Dumnezeului lui Iacob, ca El să ne înveţe 
căile Sale şi să mergem pe cărările Sale”. 
Căci din Sion va ieşi legea şi cuvântul lui 
Dumnezeu din Ierusalim. El va judeca 
neamurile şi la popoare fără de număr va da 
legile Sale». Aceasta este binecuvântarea 
Mea pentru întâiul născut, pentru poporul 
ales, pentru Isaia. Dar şi pentru tine, Ioan, 
fratele mai mic: popor chemat, prin popor 
ales!... 


Necunoscutul (Aud vocea lui Ioan.) 

Ioan: - Tu, Elohim, eşti „Cel dintâi şi Cel 
de pe urmă, Cel care a murit şi a înviat”. Tu 
ne-ai spus: „Fii credincios până la moarte şi 
îţi voi da cununa vieţii”. Să fie mileniul trei 
sfârşitul Bisericii Tale, Bunule?! 


Necunoscutul (Este oprit de Domnul 
Savaot.) 

Domnul: - Ştiu! N-ai tăgăduit credinţa 
Mea şi pacea prin Tine am adus pe pământ. 
De aceea, prin Tine, ca Fiu ales, neamurile: 
«preface-vor săbiile în fiare de pluguri şi 

lăncile lor în cosoare. Nici un neam nu va mai 
ridica sabia împotriva altuia şi nu vor mai 
învăţa războiul». 

- Crezi tu, loan, că astăzi, la sfârşit de 
mileniu trei, s-a împlinit cuvântul Meu? 


Necunoscutul (Aud vocea lui Isaia.) 

Isaia: - Îți mulţumesc  dumnezeule 
Savaot, Adonai, Yahve, Elohim; Dumnezeu cu 
nume multe, pentru că nu ai lepădat poporul 
Tău, casa lui Iacov şi copiii Tăi. Astăzi, la 
sfârşit de secol XXIII, umblă îmbrăcaţi cu 
lumina Ta. Pământul poporului tău este plin 
de aur şi de diamante, de centre de cercetare 
performante, de comori tehnologice fără de 
număr. Pământul poporului tău este plin de 
automobile şi de nave cosmice, de flori de 
crin şi migdale. Iubirea Ta s-a revărsat peste 
întregul pământ. Omul nu mai este umilit de 
propria-i mândrie. Tu Te-ai pogorât şi poporul 
Tău ai iertat. Nimeni nu mai fuge de frica Ta 
şi din crăpăturile stâncilor curge mir şi aloe. 
Nebunia omului mileniului trei a pierit; ştiinţa 
şi tehnologia arată strălucirea slavei Tale. De 
aceea nu ai mai lovit pe omul cel muritor, „în 
nările căruia nu este decât o suflare! Oare, ce 
putere are el?” 


Necunoscutul (Aud glasul Domnului 
Dumnezeu.) 

Domnul: - „Ştiu faptele tale şi dragostea 
şi credinţa şi slujirea şi răbdarea ta şi ştiu că 
faptele tale cele de pe urmă sunt mai multe 
decât cele dintâi”. De aceea „se vor 
binecuvânta întru tine toate neamurile 
pământului”, aşa cum am promis părintelui 
vostru Avraam. 


Necunoscutul (Aud vocea lui Isaia.) 

Isaia: - Dumnezeul Savaot, mulţumesc 
Ţie că şi acum, în plin mileniu trei, n-ai luat 
din Israel sprijinul Tău şi ajutorul, şi „orice 
hrană de pâine şi orice sprijin de apă”. Ai vin- 
decat rănile poporului tău, lăsate de Hitler la 
Auschwitz, şi Te-ai făcut conducător peste el. 
Fiii Tăi au ridicat zidul plângerii şi Ţi-au făcut 
Templu nou de închinare, apostrofând astfel 
pe duşman: „pentru ce aţi zdrobit poporul 
Meu şi aţi sfărâmat faţa celor sărmani”. 


Necunoscutul (Aud vocea plină de 
emoție a lui loan.) 

loan: - Am auzit glasul Tău, Elohim, şi 
am privit steaua cea de dimineaţă, cerându-ţi 
să nu pui peste noi altă greutate. Fiii Tăi, 
rupti din coapsa lui Avraam, caută să pă- 
zească voia Ta până la sfârşitul veacurilor; 
pacea între neamuri. 'Toiagul lui Aaron să nu 
sfărâme bucuria creştinilor de a trăi aproape 
de Tine, Elohim. 

Necunoscutul (Aud glasul Domnului 
Dumnezeu.) 

Domnul: - Priveghează şi întăreşte 
credinţa ta, „căci n-am găsit faptele tale pline 
înaintea Dumnezeului Meu”. Dar te voi ierta 
şi voi aduce pacea Mea peste tine. Prive- 
ghează şi ai grijă să nu cazi ca Petru. Căci 
„cel ce biruieşte va fi astfel îmbrăcat în 
veşminte albe şi nu voi şterge deloc numele 
lui din cartea vieţii şi voi mărturisi numele lui 
înaintea părintelui Meu şi înaintea îngerilor 
Lui”, înaintea domnului Savaot. 


Necunoscutul (Aud vocea lui Isaia.) 

Isaia: - Poporul Tău s-a rugat şi a cerut 
să i se ridice ocara lui. Pâinea şi veşmintele 
scumpe, poporul le-a înlocuit cu numele Tău 
cel Sfânt. De aceea în ziua de azi, la sfârşitul 
mileniului Ţi-ai arătat mlădiţa ta în podoabă şi 
în slavă şi roadă a pământului. Întru mărire şi 
cinste ai adus peste fiii lui Israel, peste 
poporul Tău, mântuirea. 

Ai spălat necurăţia fiicelor Sionului şi ai 
adus duhul dreptăţii peste ele, pentru a purta 
„în tot locul slava Domnului”, poporul tău 
Israel. 


Necunoscutul (Este oprit de Domnul 
Dumnezeu.) 

Domnul: - Isaia! Dacă Eu, Elohim, Ţi-am 
jurat acum trei mii de ani: „că aceste case 
multe, mari şi frumoase, vor fi pustii şi nimeni 
nu va mai locui în ele...” şi „poporul Meu va fi 
dus în robie fără să bage de seamă”; Acum, la 
sfârşit de secol XXIII, rugăciunea poporului 
meu s-a apropiat de gura Mea şi îţi zic din 
nou: „lată s-a atins de buzele tale şi vor 
şterge toate păcatele tale şi fărădelegile tale 
le va curăța” şi le voi da pacea mea şi bucuria 
Celui Preaînalt, că s-a apropiat inima Mea de 
poporul Meu cel ales. 


Necunoscutul (Aud vocea lui Ioan.) 

loan: - Doamne Sfinte, Părinte Ceresc, 
Tată, după două mii de ani, în insula Patmos 
am văzut uşa de la cer cum era deschisă şi 
glasul Tău am auzit, „l-am auzit vorbind cu 
mine, şi mi-a zis: suie-te aici şi îţi voi arăta 
cele ce trebuie să fie după acestea”. Şi m-am 
urcat şi am văzut tronul tău şi pe heruvimii şi 
serafimii Tăi, care cântau „Sfânt, Sfânt, Sfânt, 
Domnul Dumnezeu, Atotţiitorul, Cel ce era şi 
Cel ce este şi Cel ce vine”. Şi nu m-ai minţit, 
Adonai, pentru că ai fost în permanenţă cu 
fiul Tău rupt din coapsa lui Avraam şi a primit 
slava şi cinstea şi puterea. De aceea se 
vorbeşte de Tine, Doamne, şi pe planeta 
Marte. Acum, la sfârşit de secol XIII, 
închinându-se ie ca unui Domn şi Împărat al 
lumii cereşti. 

Necunoscutul (Este întrerupt de Isaia.) 

Isaia: - Am văzut, Doamne Savaot, 
Elohim, Yahve, Adonai, că n-ai mai izgonit pe 
poporul Tău. De secole întregi, pacea şi 
bucuria dăinuie în Israel. Fiii tăi conduc 
destinele continentelor. Astăzi, inima evreului 
nu mai tremură de spaimă. Vântul răutăţilor 
care a suflat peste poporul Tău s-a potolit. Şi 
ai hrănit poporul ales cu lapte şi cu miere, 
cum îi hrăneşti şi acum, la sfârşit de mileniu 
trei. Căci aşa ai zis Tu, Elohim, poporului Tău 
cel ales: „Lăudaţi pe Domnul, chemaţi numele 
Lui, daţi de ştire că înalt este numele Lui”. 


Necunoscutul: 

- Isaia încearcă să vorbească cu loan, dar 
este oprit de îngerul Domnului Dumnezeu. 
Trâmbiţează îngerul. Domnul Dumnezeu se 
acoperă de lumină şi izvoarele apelor vieţii 
curg pe pământ. Din cer se aud glasurile 
îngerilor: „Sfânt, Sfânt, Sfânt, Domnul 
Savaot, plin este cerul şi pământul de mărirea 
Sa”. 

(se aude o tăcere sfântă) 


Necunoscutul: 

- Profetul Isaia şi Sfântul Ioan 
Evanghelistul plâng de bucurie. O lacrimă din 
ochii lor cade pe Templul cel nou din 
Ierusalim. E pace pe pământ, florile râd şi 

mieii zburdă pe coline şi omul locuieşte pe 
Marte şi pe alte planete. Acum, la sfârşit de 
mileniu trei. 

(are loc rugăciunea) 

Poeţii şi studenții, la îndemnul 
Necunoscutului, ridică mâinile spre cer. Se 
roagă, lăsând îngerii să cânte: 

- Amin! Aliluia! 

- Amin! Aliluia! 

- Amin! Aliluia! 

PROVOCAREA 


Piesă într-un act 

PERSONAJELE: 


IEFTAE - evreul sosit în USA 
AMADEUS -prietenul 

DEBORA - soţia evreului 

RAHELA - fiica 


MARELE RABIN 

Los Angeles. Casa unui evreu, pe 
nume Ileftae, sosit (de curând) în USA. Se 
discută situaţia Americii secolului XXI. 
Se sărbătoreşte Hanuca. 


SCENA 1 


Ieftae (stăpân pe situaţie): 
Nu degeaba mi se spune leftae; tatăl meu 
s-a născut în anticul Galaad... 


Amadeus (contrariat): 

Ascultă, leftae, tu nu eşti stăpânul 
Americii şi nici moştenitorul Casei Albe. Ceea 
ce îţi propui tu este irealizabil; America este 
un conglomerat de popoare, este un 
laborator. 


Ieftae (intervine ca un om deranjat): 

Am părăsit Israelul, plecând de lângă 
fraţii mei, convins că voi metamorfoza 
America. Toate comunităţile care trăiesc pe 
acest vast continent se vor regăsi, se vor iden- 
tifica în acelaşi ideal suprem: lisus Hristos. 


Debora (intervine cu nervozitate şi 
disperare): 

Dar fiica noastră?... Ce se va întâmpla cu 
Rahela? Ea are numai 13 ani şi îşi trăieşte 

viaţa ascultând şi înfăptuind Legea lui Moise; 
ce vrei să faci din ea? O creştină?... 


Ieftae (după câteva clipe de tăcere şi 
puțin încurcat): 

Sunt momente în istorie când trebuie să 
renunţi chiar la tine însuţi, la propriul tău 
eu... Pe timpul „Judecătorilor”, israeliţii au 
venit să ia pe leftae din ţinutul Tob, zicându-i 
(recită din memorie): „Vino să ne fii căpetenie 
şi te luptă cu Ameleciţii”. 


Rahela (intră în sufragerie ținând în 
mână o carte): 

Tată, ţi-am spus mereu că nu este permis 
să reciţi din textele sfinte fără să citeşti din 
Cartea Sfântă; poftim Biblia! 

(Se aud strigăte de bucurie în curtea 
vilei) 

Rahela! Rahela! 'Ţi-am adus robotul! Nu 
auzi cum te strigă?! 

(Rahela iese din casă sărind de bucurie) 


Rahela (către colegii de gimnaziu): 
Cum îl strigaţi pe roboţel? 


Unul dintre colegi (dornic să se 
remarce): 

Oz, Oz este umele lui. Strigă-l şi el va 
veni la tine. 


Debora (din pragul casei): 
Rahela! Rahela! Liniştiţi-vă! Astăzi este 
sabatul, ziua de odihnă a Domnului. 


Rahela (resemnată): 

Da, mama, da... Noi respectăm ziua a 
şaptea, ziua de odihnă, ca poruncă a IV-a din 
Legea lui Moise. Dar, mama, nu putem fi 
asemenea  roboţelului Oz; nu putem fi 
programaţi. Şi în plus, astăzi este şi Hanuca, 
sărbătoarea bucuriei întregului Israel!... 


Debora (calmă): 
Bine, bine, copila mea... Cheamăcţi 
colegii să vă servesc cu azimă şi vin. 


Ieftae (în timp ce Debora intra în 
sufragerie): 

Cum, voi nu vă mai amintiţi de 
judecătorul leftae Galaditul?! Ei, bine! (fără 
să aştepte răspunsul începe să citească cu 
glas tare din Biblie) „Iar în timpul războiului 
Amoniţilor cu  Israeliţii, au venit bătrânii 
Galaadului să ia pe Ieftae din ţinutul Tob, Şi 
au zis către leftae: Vino să ne fii căpetenie şi 
te luptă cu Amoniţii. 

leftae însă a zis către bătrânii Galadului: 
Oare nu  m-aţi urât voi şi m-aţi alungat din 

casa tatălui meu? La ce aţi venit la mine 
acum, când sunteţi la necaz? 

Zis-au bătrânii Galadului către leftae: De 
aceea am venit acum la tine, ca să mergi cu 
noi, să te lupţi cu Amoniţii şi să ne fii 
căpetenie nouă, tuturor locuitorilor Galadu- 
lui”. Şi ace... 

(este întrerupt de Debora) 


Debora (grăbită): 

leftae, opreşte-te o clipă. Am uitat să-ţi 
prezint plicul primit astăzi; este de la 
Federaţia Comunităţilor Evreieşti din USA; te 
interesează? 


Ieftae (nerăbdător): 

Da, sigur că mă interesează! Dă-mi-l, te 
rog... 
Ieftae (După ce a deschis în grabă plicul. 
Se ridică şi priveşte spre Amadeus): 

Am fost chemat să unesc națiunea 
americană. Am fost chemat... 

(intervine Amadeus) 


Amadeus (surprins): 
Fii mai explicit, leftae!... Ce s-a 
întâmplat? 


Debora (smulgând scrisoarea din mâna 
lui leftae): 


48 


Ai fost ales Preşedintele Federaţilor 
Comunităţilor Evreieşti din USA? 


Ieftae (reluând citirea din Biblie): 

„leftae a zis către bătrânii Galaadului: 
Dacă mă luaţi înapoi, ca să mă lupt cu 
Ameliţii, şi dacă Domnul îmi va da mie 
izbândă, voi mai rămâne eu, oare, căpetenie 
la voi? 

Atunci au răspuns bătrânii Galadului 
către leftae: Domnul să fie martor între noi că 
vom face cum vei zice tu!” 


Ieftae (emoţionat, strângând de mână pe 
Debora): 

Astăzi s-a împlinit această profeție 
pentru America. 


Amadeus (enervat): 

Ieftae, încetează odată cu ideile tale de 
pace. Nu înţelegi faptul că USA este un 
conglomerat de popoare şi religii. Secolul XXI 
va fi întocmai secolului XX, America trăieşte 
mondializarea (economică) din plin, şi ace... 

(în întrerupe brusc leftae) 


Ieftae (nerăbdător): 

America trăieşte mondializarea 
economică dar nu şi pe cea spirituală, vreau 
să... 

(intervine Debora) 

Debora (ca o adevărată evreică): 
leftae, tu vrei să renunti la Lege?... Ce 
vrei tu? 


Ileftae (calm): 

Nicidecum! Vom rămâne evrei şi peste 
veacuri; ai lui Moise. Aşa au rămas şi cei din 
timpul lui lisus!... 

(Ileftae începe să citească) 

„Şi s-a dus leftae cu bătrânii Galaadului 
şi poporul l-a pus căpetenie şi povăţuitor al 
său. Şi a rostit leftae toate cuvintele sale 
înaintea feţei Domnului în Miţpa; 

Apoi a trimis leftae la regele Amoniţilor 
să-i spună: Ce ai cu mine de ai venit la mine 
să te războieşti pe pământul meu? 

Iar regele Amoniţilor a răspuns solilor lui 
leftae: Israel, când venea din Egipt, a luat 
pământul meu de la Arnon până la Laboc şi 
Iordan. Întoarce-mi-l dară cu pace şi mă voi 
retrage. 

Şi dacă s-au întors solii la leftae, leftae a 
trimis a doua oară soli la regele Amoniţilor. 

(Debora începe să vocifereze...) 

(leftae continuă să citească) 

Ca să-i spună: Aşa zice leftae: Israel n-a 
luat pământul  Moabiţilor, nici pământul 
Amoniţilor; 

Când a venit din Egipt, Israel s-a dus în 
pustiu către Marea Roşie şi apoi a venit la 
Cadeş. 

De acolo a trimis Israel la regele 
Edomului soli să-i spună: Lasă-mă să trec prin 
ţara ta. Dar regele Edomului n-a voit să audă. 
Şi a trimis el şi la regele Moabului, dar nici 
acela n-a îngăduit. De aceea Israel a rămas la 
Cadeş.” 

Atunci au... 

(îl întrerupe Debora) 


Debora (peste măsură de nervoasă): 
Dar mai opreşte-te, dragă, odată!... 
Opreşte-te! 


Ieftae (către cei doi): 

De aceea au poposit evreii pe pământul 
american!... In lunga lor pribegie, pricinuită 
de antisemitismul european, israeliţii au venit 
şi au rămas în USA şi ds... 

(sună telefonul) 


Ieftae (ridică receptorul): 
Alo! Cine este la telefon? 


Interlocutorul (cu o voce profetică): 
Marele Rabin vă binecuvântează casa..., 
Şalom Lek'ha, Domnule Preşedinte leftae!... 


Ieftae (emoționat peste măsură): 

Lek-le Şalom! Mare Rabin. 


Marele Rabin: 

Mâine, la ceasul al şaselea, sunteţi 
aşteptat la Marea Sinagogă din New York 
pentru a fi confirmat în funcţia de Preşedinte 
al Federaţiei Comunităţilor Evreieşti din USA. 
Vă voi aştepta!... 

Ileftae (cu entuziasm): 

Voi fi acolo negreşit!... Voi fi acolo. 

(leftae aşază telefonul în furcă fără să 
aştepte încuviințarea Marelui Rabin) 


Debora (supărată): 

leftae, nu ai ştiut să te comporţi cu 
Excelenţa Sa; nu ai ştiut. 

(leftae, bucuros peste măsură şi fără să 
dea importanţă la cele semnalate de soția sa, 
începu să citească cu glas tare din Biblie) 


Ieftae: 

„Israel trăieşte acum de mai bine de trei 
sute de ani în Heşton şi în cetăţile care ţin de 
el în Aroer şi în toate împrejurimile lui şi în 
toate cetăţile din apropierea Arnonului de ce 
nu le-aţi luat voi în vremea aceea? 

Eu însă nu sunt vinovat faţă de tine; dar 
tu-mi faci rău, venind asupra mea cu război. 
Domnul să fie judecător între fiii lui Israel şi 
Amoniţi! 

(Debora începu să strige la Ieftae...) 

„Dar regele Amoniţilor n-a ţinut seamă 
de cuvintele lui leftae, cu care îi trimisese 
acesta pe soli la el. 

Atunci a fost peste leftae Duhul 
Domnului şi a străbătut leftae pământul 
Galaadului şi al lui Manase, apoi a ajuns până 
la Miţpa Galaadului şi de la Miţpa Galaadului 
a plecat asupra Amoniţilor”. 

(Se opreşte brusc) 


Ieftae (începând sà meargă prin 
cameră): 

Aşa voi proceda şi eu!... America trece 
prin momente grele! Numai o religie unitară o 
poate salva de la neant. Drogurile, prostituţia, 
alcoolul, jocurile de noroc, sectele şi toate 
celelalte, vor prăbuşi prospera Americă. 
Numai lisus din Nazaret va mai putea aduna 
laolaltă oile rătăcite ale Americii. 

Acum două mii de ani, evreul Pavel a 
găsit aceeaşi soluție pentru neamurile 
rătăcite!... 


Amadeus (enervat peste măsură): 
Dar de ce nu Mahomed? 


Ieftae (stăpân pe el): 
Profetul Mahomed a fost ajutat, la timpul 
potrivit, de comunitatea evreiască din 

Medina. Şi el este un fiu al lui Israel. Nu 
vorbeşte el în Coran de Avraam, Isaac, Iacov? 
Vorbeşte despre Dumnezeul lui Israel. 
Vorbeşte de Iisus Hristos, ca fiu al lui David. 
(Ieftae cu infatuare) 
Eşti mulţumit sau mai continui 
explicaţia? 


Debora (surprinsă de răspuns): 
Ileftae, tu vorbeşti ca un creştin. 


Ileftae (calm): 

Nu, Debora, vorbesc ca un adevărat 
evreu. Aţi uitat ce scrie în Tora! 

(deschide Biblia şi citeşte) 


Ieftae: 

„Să nu te răzbuni cu mâna ta şi să nu ai 
ură asupra fiilor poporului tău, ci să iubeşti 
pe aproapele tău ca pe tine însuţi. Eu sunt 
Domnul Dumnezeul vostru. (...) 

Străinul, care s-a aşezat la voi, să fie 
pentru voi ca şi băştinaşul vostru; să-l iubiţi 
ca pe voi înşivă, că şi voi aţi fost străini în 
pământul Egiptului. Eu sunt Domnul Dumne- 
zeul vostru”. 

(cei doi ascultau resemnați) 


Ieftae (satisfăcut): 
Aşa că... 

(este întrerupt de Amadeus) 


Amadeus (încercând să fie convingător): 

Aşa este! Biblia are dreptate, dar în viaţă 
lucrurile se mai petrec şi altfel... Este greu de 
ţinut cuvântul Domnului!... 


Ieftae (cu convingere): 

Nu este greu! Voi lua ca model pe 
judecătorul leftae Galaaditul. Ascultaţi ce a 
făcut el cu mii de ani în urmă... 


Ieftae (citeşte apăsat): 

„În acel timp a făcut leftae făgăduinţă 
Domnului şi a zis: De vei da pe Amoniţi în 
mâinile mele, Când mă voi întoarce biruitor 
de la Amoniţi, oricine va ieşi din porţile casei 
mele în întâmpinarea mea va fi afierosit 
Domnului şi-l voi aduce ardere de tot. 

Apoi a venit leftae la Amoniţi să se bată 
cu ei şi i-a dat Domnului în mâinile lui. 

Şi i-a bătut cumplit de la Aroer până la 
Minit în douăzeci de cetăţi şi până la Abel- 
Cheramim şi au fost umiliţi Amoniţii în faţa 
fiilor lui Israel”. 


Ieftae (rămas singur în sufragerie): 

Tot aşa voi făgădui şi eu Domnului; Tot 
aşa voi făgădui şi eu Domnului; Tot aşa voi 
făgădui şi eu Domnului. 

(leftae vorbeşte singur în timp ce urcă 
scările interioare) 

SCENA 2 


În aceeaşi zi. În camera de oaspeți. 
Marele Rabin este în dialog cu familia leftae. 


Marele Rabin (râzând): 

lată, nu am mai aşteptat ungerea 
Dumneavoastră, Domnule leftae, în Marea 
Sinagogă din New York. lată, a venit Muntele 
la Mahomed. 

(râde cu poftă) 


Ieftae (mulţumit peste măsură): 

Excelenţă, prezenţa Dumneavoastră 
aduce pacea Domnului, pacea lui Yahve şi 
bucuria de viaţă pentru fiecare dintre voi. 


Marele Rabin (cu solemnitate): 

Domnule Preşedinte leftae, în numele lui 
Elohim, te  binecuvântez să fii pentru 
Federaţia Comunităţilor Evreieşti din USA, 
ceea ce a reprezentat: leftae, Ghedeon şi 
Samson pentru Israel, în acele clipe de 
cumpănă pentru întregul popor. Sărbătoarea 
evreiască de astăzi, Hanuca, este una dintre 
puţinele sărbători vesele din calendarul 
ebraic. Bucuraţi-vă, să ne bucurăm în numele 
Domnului nostru Savaot. Este o sărbătoare 
care a civilizat lumea. 

Debora (intervine cuvioasă): 

Excelenţă, de ce spuneţi că sărbătoarea 
Hanuca reprezintă forţa civilizatoare a lumii? 
Nu înţeleg! 


Marele Rabin (cu înțelepciune): 

Fiica mea, Debora, sărbătoarea Hanuca 
este o pagină de istorie naţională şi 
universală. Naţională, pentru că evreii, de la 
rezistenţa spirituală, anume: respingerea prin 
credinţă a interdicţiilor impuse poporului 
evreu de către tiranul Antioh, respectiv: 
interdicţia de a sluji la Templul din Ierusalim 
şi toate celelalte... Trecerea de la rezistenţa 
spirituală, la sacrificiu total, la luptă pentru 
apărarea revelaţiei, a dialogului lui Yahve cu 
poporul său. Universală pen... 

(îl întrerupe politicos) 


Debora (cu interes): 
Dar universală, sărbătoare universală, de 
ce? 


Marele Rabin (cu aceeaşi aureolă): 
Hanuca este şi o sărbătoare universală 
pentru că, dacă nu ar fi fost această victorie a 
monoteismului împotriva politeismului 
elenist, nu ar mai fi fost astăzi alte două mari 
religii ale lumii: creştinismul şi islamismul. 
(intervine leftae) 

Ieftae (cu curaj): 
În acelaşi spirit al Torei, Excelenţă, aş 
vrea şi eu să salvez America... 


Marele Rabin (il întrerupe nedumerit): 
Să salvezi America? Să salv... 
(sunt întrerupţi de strigătele Rahelei) 


Rahela (oprindu-se intimidată în faţa 
Marelui Rabin): 

Mami, Mami, roboţelul Oz a răsturnat 
Menora cu şapte braţe... Te rog... 

(se opreşte şi salută cu reverență pe 
Marele Rabin) 


Rahela (cu reverență): 
Şalom Lek'ha, Excelenţă. 


Marele Rabin (plin de bucurie 
patriarhală): 

Yahve să fie cu tine, frumoasă Rahela. Nu 
uita. Eşti frumoasă ca o prințesă. 

(Rahela, îmbujorată, încercă să oprească 
roboțelul Oz care se dirija spre Marele Rabin) 


Rahela (către roboțelul Oz): 
Opreşte-te, Oz! Opreşte-te. 


Marele Rabin (către Ieftae, în timp ce 
Rahela părăsea camera împreună cu Oz): 

Oz reprezintă visul părinţilor. În el se 
regăsesc ideile îndrăzneţe ale fiilor lui Israel. 
Şi Oz este o creatură... Dar nu după chipul lui 
Elohim, ci numai după asemănarea omului 
creator. Dar... 

(intervine brusc leftae) 


Ieftae: 

Dacă nu aş fi nerăbdător să vă spun ceea 
ce vreau să fac pentru USA, v-aş fi lăsat să-mi 
explicaţi poziţia Sinagogii faţă de tehnologia 
mileniului trei. Dar sunt... grăbit, tare 
grăbit!... 


Marele Rabine (cu blândeţe): 
Am înţeles! Vrei să salvezi America. 


Ieftae (mulţumit): 

Da, da, aşa este, aşa vrea să fac!... 

(Sună telefonul mobil din  pardesiul 
Marelui Rabin) 


Marele Rabin (mergând grăbit spre uşa 
de la intrare): 

Domnule Preşedinte, indiferent cum vei 
proceda, nu uita că eşti evreu. Dacă nu eşti 
împreună cu fraţii tăi de sânge, nu poţi fi 
aproape de Yahve. Elohim să-ţi binecuvânteze 
victoria. 

SCENA 3 


Seara, în aceeaşi casă. leftae în dialog cu 
Amadeus. Intreaga familie se bucură de 
sărbătoarea luminii, Hanuca. 


Debora (către cei de faţă): 
Vă invit la masă; nu înainte de a ne face 
rugăciunea. 


Ieftae (nerăbdător): 

Debora, te rog, mai aşteaptă puţin... 
Vreau să reiau citirea din Cartea Judecătorii, 
vino şi tu lângă noi!... 


Amadeus (surprins): 
Iar începi, leftae? Tot mai vrei să salvezi 
America? 


Ieftae (stăpân pe situaţie): 
Intocmai, dragă prietene, Amadeus. 
America are nevoie de iubirea lui lisus. 


Amadeus (curios): 
Ei, bine, spune ce vrei să faci? 


Ieftae (hotărât): 


Mai întâi să ascultăm Scriptura! 
(citeşte cu glas tare) 

„După aceea a venit leftae în Miţpa la 
casa sa şi iată fiica sa i-a ieşit în întâmpinare 
cu timpane şi jocuri; aceasta era singurul lui 
copil, căci el nu mai avea nici băieţi, nici fete. 

Şi când a văzut-o el, şi-a sfâşiat haina şi a 
zis: Ah, fiica mea Tu m-ai răpus şi eşti dintre 
cei ce-mi tulbură biruinţa. Eu mi-am deschis 
gura pentru tine înaintea Domnului şi nu mă 
voi putea lepăda! Iar...”. 

(îl întrerupe foarte nervos Amadeus) 


Amadeus (strigând): 
Ajunge, ajunge! Bine!... Dar ce legătură 
are textul sfânt cu planul tău de acţiune? 


Ieftae (tremurând de furie): 

Pentru a-mi îndeplini planul meu, pentru 
a scăpa USA de la pieire, voi sacrifica pe 
Rahela. 


Debora (sare ca arsă de seu): 
leftae, ce tot spui?!... Ce vrei să spui? 


Ileftae (calm): 

Cum ai auzit. Vreau să scot pe Rahela de 
sub Lege... Vreau să o mărit cu un creştin de 
culoare... 

(leftae este întrerupt, în acelaşi timp, de 
Debora şi de Amadeus) 


Debora şi Amadeus (în cor): 

Cum? Ce? Fata noastră, Rahela? Pentru 
nimic în lume! Ea este evreică şi trebuie să 
păstreze Legea lui Moise. 


Ieftae (cu multă hotărâre în glas): 

Voi apela la toţi bancherii evrei din USA, 
la toţi oamenii de afaceri; îi voi convinge să 
finanţeze propovăduirea Evangheliei lui lisus 
pe toate canalele de televiziune, pe internet, 
în toată presa scrisă. America are nevoie de 
un Mântuitor şi noi avem nevoie de America. 
Drogurile, moravurile de tot felul, toate 
acestea, nu vor fi anulate de legile omeneşti, 
ci numai prin credinţă în evreul lisus. Şi pen- 
tru a fi crezut de către fraţii evrei (în acţiunea 
mea), îmi voi sacrifica unica fiică, asemeni lui 
leftae Galaaditul şi... 

(este întrerupt de Rahela) 


Rahela (curioasă, curiozitatea vârstei de 
13 ani): 

Tată, cum vrei să mă sacrifici? Să mă 
mărit cu un creştin, acum, la vârsta de 13 
ani? Eu nu ştiu ce este aceea căsătorie!... 


Ieftae (ca un tată bun): 

Întocmai, fiica mea, America are nevoie 
de tine..., are nevoie de lisus... 

(începe să citească din Biblie) 


Ieftae: 

„lar ea a zis către el: Tatăl meu, dacă tu 
ţi-ai deschis gura pentru mine înaintea 
Domnului, fă cu mine ceea ce a rostit gura ta, 
de vreme ce Domnul a săvârşit prin tine 
răzbunarea împotriva Amoniţilor, vrăjmaşii 
tăi! 

Apoi a zis iarăşi către tatăl său: Iată 
numai ce să-mi faci: Lasă-mă două luni, să mă 
duc să mă sui pe munte şi să-mi plâng fecioria 
cu prietenele mele! 

Atunci el a zis: Du-te! Şi a lăsat-o două 
luni. Şi s-a dus cu prietenele sale şi şi-a plâns 
fecioria în munţi. 

Apoi după trecerea celor două luni ea s-a 
întors după cum făgăduise...”. 

(îl întrerupe Debora cu lacrimi în ochi) 

Debora (ştergându-se la ochi): 

Termină odată cu mesianismul tău 
bolnăvicios. Nimeni nu-mi va lua pe Rahela din 
Legea cea Sfântă a lui Moise. Este fiică a lui 
Israel şi trebuie să rămână astfel pentru... 

(o întrerupe Rahela) 


Rahela (Cu lacrimi în ochi, dar 
resemnată. Se apropie de Ieftae): 

Dacă este spre binele Americii..., fă cu 
mine ceea ce a rostit gura ta..., tată leftae: 
numai lasă-mă să-mi dau fecioria unui fiu al 
lui Israel... 

(se întoarce cu privirea către mama 
Debora) 

Rahela (cu bucurie în ochi): 

Mami, nu fi supărată. Aşa vrea Domnul. 
Nu mai sta aşa ca o stană de piatră! Te rog să 
suni la Agenţia de Voiaj: Vreau două bilete 
pentru Holiwd. Plec să-mi dau fecioria lui 
Veniamin, fiul Marelui Rabin. 

(Se face linişte în toată casa. Într-un 
târziu, leftae reia cititul din Biblie) 


Ieftae (ca un înţelept): 

Şi s-a făcut obicei în Israel, ca în fiecare 
an fiicele lui Israel să meargă să plângă pe 
fata lui leftae Galaaditul patru zile pe an”. 

(Ileftae rămăsese singur) 


Ileftae (bucuros): 

Voi salva America, Voi salva America; 
omenirea are nevoie de America; Evreii au 
nevoie de America. 

(Toată casa lui leftae este scăldată în 
lumina sărbătorii Hanuca) 

COROANA 


Piesă într-un act 

PERSONAJELE: 


VICTOR - tânăr evreu 
CLAUS - tânăr evreu 
DOAMNA 

MARELE RABIN 

PREOTUL 


PENITENTUL 

SCENA 1 


Într-o sinagogă din USA. Doi tineri evrei 
discută contradictoriu. Peste o oră urmează 
celebrarea sărbătorii Purim. 


Victor: 
Claus, de ce nu-ţi plac evreii? 


Claus (surprins de întrebare): 

De ce nu-mi plac evreii? Pentru că nu 
stau în Ţara lor, în Palestina, în Israel, cum i 
se mai zice!... S-au amestecat cu toate 
neamurile pământului şi încearcă să conducă 
lumea!... 


Victor: 
Te-ai întrebat de ce au plecat printre 
neamuri? 


Claus: 
Nu! Şi nici nu mă interesează. 


Victor: 

Ba!... Ar trebui să te intereseze!... Viaţa 
acestui popor este adevăratul best-seller al 
umanităţii, chiar dacă... 


Claus (întrerupându-l pe Victor): 

Ce vrei să spui tu, Victor? lei apărarea 
unor intruşi? 


Victor: 

Nu! Nici de cum!... Evreii au fost nevoiţi 
să părăsească Canaanul, pământul dat de 
Dumnezeu lui Avraam şi urmaşilor lui; 
poporului evreu.  Vicisitudinile istoriei i-a 
nedreptăţit... 


Claus (convins că are dreptate): 

Dacă te înţeleg bine, tu susţi ideea 
potrivit căreia Auschwitz-ul este o consecinţă 
a neînţelegerii acestui popor?... 


Victor: 

Întocmai! Holocaustul cu lagărele sale de 
exterminare se înscriu în această perspectivă 
istorică. Hitler, dacă dorea să înţeleagă 
avatarul poporului evreu - de-a lungul istoriei 
antice şi prezente -, nu ar fi recurs la forţă 
pentru a ucide peste şase milioane de evrei. 


Claus (enervat): 

Trebuie să susţi (cele afirmate) cu probe 
din istoria antică şi prezentă. Şi astăzi, în 
New York, evreii sunt contestaţi de tinerii de 
culoare. Şi pe bună dreptate, evreii deţin tot 
capitalul financiar, economic, social etc. ... 


Victor: 

Dacă vom avea timpul necesar, îţi voi 
reaminti câteva din momentele de cotitură ale 
poporului nostru. lar cu privire la tinerii de 
culoare, este firesc să fie aşa: despre cel mai 
bun întotdeauna se aud vorbe... Nu uita: 
poporul evreu este poporul Cărţii şi... 

(este întrerupt) 


Claus: 

Care carte? Biblia?... Şi ce dacă este 
poporul cărţii? Mulţi evrei respectă ritualul 
sinagogii, dar sentimentul lor religios a 
căpătat un simţ pragmatic, al banului. Nu se 
mai gândesc la Yahve, aşa cum o făceau 
profeţii noştri!... 


Victor: 

Nu acesta este miezul problemei în 
discuţie!... Cartea, Biblia, despre care tu ai 
amintit cu neîncredere, să ştii de la mine, ea 
este cea care a dat coeziune, forţă şi rezis- 
tenţă poporului evreu. Şi evreul ateu a fost 
conştient că aparţine unui neam ales de 
Dumnezeu. Această apartenenţă nevăzută, 
dar simțită de fiecare evreu în parte, propul- 
sează pe fiecare individ pe culmi sociale, 
politice, economice - cum ai spus tu - de 
neînțeles pentru cei din afară. lată secretul 

acestui popor, poporul din care facem parte şi 
noi doi. 


Claus (hotărât): 

Ascultă, Victor, eu rămân evreu dar, te 
rog, lasă-mă să gândesc cum vreau eu. Şi... 

(este întrerupt) 


Victor (râzând): 

Vezi!... Tocmai în aceasta constă 
înţelepciunea acestui popor: Toţi suntem una, 
dar fiecare gândeşte şi acţionează în felul lui. 
Alesul lui Dumnezeu trebuie să rămână alesul 
lui Dumnezeu!... 

(se apropie un copil) 


Copilul (către Claus): 

Tu nu-ţi pui chipa pe cap? Pe mine, tata 
m-a învăţat să o pun... 

(este întrerupt) 


Claus (enervat): 

Copile, vezi-ţi de treaba ta!... Nu ai ce 
face? Priveşte menora, citeşte un psalm sau, 
pur şi simplu, mergi şi te plimbă!... Lasă-ne în 
pace!... Hai!... 


Copilul (clătinând din cap): 
Tu nu eşti evreu!... Tu nu porţi chipa şi... 
(este luat de braţ şi împins spre uşă) 

Claus (tulburat): 

Nu auzi să pleci?! Pleacă odată!... Până 
nu... 

(intervine Victor) 


Victor (surprins de reacția agresivă): 

Vezi că nu-ţi convine să-ţi spună cineva 
că nu eşti evreu!... Aşa suntem noi, gândim 
antinomic, dar refuzăm să acceptăm - de cele 
mai multe ori - antinomia. Şi îţi dau un 
exemplu: evreii care au primit pe lisus, ca pe 
Mesia cel aşteptat - este vorba de Apostoli. Ei 
au văzut în Persoana lui o fire umană şi una 
dumnezeiască. Iată o  antinomie. Dar 
majoritatea poporului nostru nu a acceptat 
această antinomie şi... 

(este întrerupt) 


Claus (concentrat): 

Bine, bine..., lasă discuţia despre Iisus şi 
haide să vorbim de exilul poporului în lumea 
toată!... 


Victor (scoțând Biblia din geantă): 

Acest demers trebuie făcut pe textul 
Sfintelor Scrieri. 

Claus (curios): 

Cum vrei tu, Marele Rabin încă nu a 
sosit. Avem încă timp să discutăm despre 
ceea ce mă frământă şi nu numai!... 


Victor (cu calmitate în glas): 

lată, am deschis Biblia la chemarea lui 
Abraham, unde se spune următoarele: «După 
aceea a zis Domnul către Avram: „leşi din 
pământul tău, din neamul tău şi din casa 
tatălui tău şi vino în pământul pe care ţi-l voi 
arăta Eu. 

Şi Eu voi ridica din tine un popor mare, 
te voi binecuvânta, voi mări numele tău şi voi 
fi izvor de binecuvântare. 

Binecuvânta-voi pe cei ce te vor 
binecuvânta, iar pe cei ce te vor blestema îi 
voi blestema; şi se vor binecuvânta întru tine 
toate neamurile pământului. ”». 


Claus (cu emfază): 
Las-o mai uşor!... De ce să fie ales tocmai 
Abraham? De ce nu a ales pe altul?... 


Victor: 

Pe cine?... Dă-mi un exemplu?... 

Claus: 

De ce Dumnezeu nu a ales pe Haran, 
fratele lui Avram?... 


Victor (surprins): 

Văd că într-adevăr cunoşti Sfintele 
Scripturi!... Şi eu care credeam contrariul... 


Claus: 

Să nu mai crezi!... Ceea ce mă enervează 
pe mine la evrei este egoismul dus la extrem. 
Nu pot să-i înţeleg!... Numai ei şi nimeni 
altcineva. Deci... 

(este întrerupt) 


Victor: 

Ascultă bine textul: «...Binecuvânta-voi 
pe cei ce te vor binecuvânta...». Deci, 
indiferent de comportamentul evreilor, 
popoarele care îşi deschid inima prezenţei 
fiilor lui Avram, vor primi - implicit - 
binecuvântarea de la Dumnezeu. Vor deveni 
şi ei un popor binecuvântat. lar cei care nu-i 
vor accepta, ca pe „întâiul născut”, vor fi 
blestemaţi de Dumnezeu. Aşa s-a întâmplat şi 
cu Hitler. A fost blestemat de Dumnezeu şi 
datorită necurăţiei lui a trebuit să sufere 
întreg poporul german; întreg globul 
pământesc. 


Claus: 

Să zicem... Dar cum stăm cu expresia: 
«...şi se vor binecuvânta întru tine toate 
neamurile pământului». 

Victor: 

Claus, în măsura în care Avraam şi 
poporul său ţineau legământul încheiat cu 
Dumnezeu, poporul evreu devenea izvor de 
binecuvântare pentru celelalte popoare. Şi 
dacă vrei... 

(sunt întrerupți de o Doamnă) 


Doamna (Către cei doi): 

Scumpilor, vă rog, aveţi grijă să nu-mi 
ocupe altcineva locul... Trebuie să ies puţin... 
Am lăsat cățelul legat cu lesa de un pomişor. 
Trebuie să ies repede!... Aveţi voi grijă de 
locul meu!... Vreau să stau aşezată cât mai 
aproape de Marele Rabin. 


Cei doi, într-un glas: 

Da, Doamnă!... Bineînţeles că vom avea 
grijă de scaunul Dumneavoastră!... Mergeţi 
liniştită. 


Claus (supărat): 
Se găsi şi baba asta cu cățelul ei!... 


Victor: 

De ce trebuie să te superi?! Dacă tu 
iubeşti numai pisicile, nu trebuie să-i înţelegi 
şi pe cei care cresc câini?! Probabil... 

(este întrerupt) 

Claus: 

Nici un probabil!... Discuţia noastră era 
prea interesantă pentru a fi întreruptă de 
cineva care vrea să-şi dezlege potaia. 

Victor: 

Animalele au fost respectate întotdeauna 
de către evrei. Profetul Moise le-a interzis să 
le folosească la munca câmpului în zi de 
sabat. Niciodată un evreu adevărat nu a 
zeificat un animal. Crezul lui era cât se poate 
de clar: «Ascultă, Israel, Domnul Dumnezeul 
nostru este singurul Domn. 

Să iubeşti pe Domnul Dumnezeul tău, din 
toată inima ta, din tot sufletul tău şi din toată 
puterea ta...». 


Claus: 
Bine, dar să revenim la exilul poporului 
ridicat din Avraam. 


Victor: 

Nu poţi să înţelegi exilul poporului evreu 
printre neamuri, dacă nu cauţi să înţelegi 
relaţia acestui popor cu Dumnezeul Savaot. 


Claus: 

Ştiu că se spune în Carte ceva greu de 
înţeles pentru un sceptic ca mine, anume: 
«Este oare ceva cu neputinţă la Dumnezeu?». 
Şi eu zic că: Da! Ce poate să-mi facă mie 

Dumnezeu, dacă eu nu vreau să cred în ceea 
ce au scris proorocii?! 


Victor: 

Nimic!... Dar te poate  conştientiza, 
printr-un prieten ca mine, te poate face să 
înţelegi că fără de El nu se poate ajunge 
departe!... Avem exemplul propriului nostru 
popor!... Ori de câte ori a uitat de Yahve, 
„răsplata” nu s-a lăsat aşteptată!... 


Claus: 
N-ai susţinut tu, cu tărie: evreul gândeşte 
totdeauna antinomic?... 


Victor: 

Da, eu am spus, dar această gândire, de 
multe ori a îndepărtat pe evreu de cei din jur 
şi (câteodată) de Dumnezeu. Astăzi, în lume, 
circulă păreri - mai mult sau mai puţin 
fondate - cu privire la evrei. Evreul însă, îşi 
continuă drumul trasat de Yahve. 


Claus: 

Să ştii că te detest!... Cum poţi să afirmi, 
cu atâta convingere: numai evreul îşi continuă 
drumul în istorie! Celelalte popoare vor 
dispărea? 


Victor: 

Nu susţin eu acest lucru!... Dar istoria 
confirmă dispariţia sumerienilor, asirienilor, 
babilonienilor, egiptenilor etc. Numai poporul 
ales, poporul Cărţii face în continuare parte 
din istoria lumii prezente. «Este oare ceva cu 
neputinţă la Dumnezeu?» Toţi cei care au 
încercat să-i confişte lui Israel dreptul de 
„întâi născut”, de popor ales, au pierit... fiind 
asimilați de alte şi alte neamuri. 


Claus: 

Ai amintit de babilonieni!... Găseşti vreo 
asemănare între acţiunea lui Nabugodonosor 
şi Hitler? 

Victor: 

Da! Şi unul şi celălalt au căutat moartea 
spirituală a poporului evreu. În „Noaptea de 
cristal”, Hitler a trecut la arderea şi 
dărâmarea sinagogilor de pe întreg cuprinsul 
Germaniei, şi nu numai... 

Nabugodonosor a ars şi dărâmat măreţia 
spirituală a lumii antice: Templul 
Dumnezeului Celui Adevărat, Templul 
construit de Solomon pe Muntele Moria, în 
Ierusalim. Eveniment care avea să ducă în 
exil poporul evreu. Odată cu asediul 
asirienilor asupra Regatului de Nord şi al 
babilonienilor asupra regatului de Sud, evreii 
se vor împrăştia până la marginile pământului 
şi... 

(este întrerupt) 

Claus: 

Deci, tu, Victor, susţi - sus şi tare - că 
celelalte popoare se fac vinovate de faptul că 
fiii lui Israel (ieri, ca şi astăzi) trăiesc 
răspândiţi printre popoare şi nu au mai 
revenit - cu toţii - în Canaanul dat de 
Dumnezeu lui Avraam?! Este adevărat? 


Victor: 

Nu eu susţin acest adevăr istoric; istoria 
zbuciumată a poporului evreu confirmă cele 
afirmate de mine. Şi nu uita: acolo unde s-au 
aflat, evreii şi-au adus aminte de Dumnezeul 
lor şi El i-a ajutat. Nu se celebrează astăzi 
ziua de Purim? 


Claus: 

Ba da! Dar... 

(sunt întrerupţi de intrarea în Sinagogă a 
Marelui Rabin) 

SCENA 2 


După o oră. În aceeaşi Sinagogă. Cele 
şapte brațe ale menorei luminează până în 
spatele locaşului de cult. Claus şi Victor 
ascultă cu multă atenţie cuvântul de învă- 
țătură al Marelui Rabin: 


«Cartea Esterei poate fi raportată la 
istoria poporului evreu din ultimele generaţii. 
„Meghila...” vizează distrugerea şi reclădirea, 
Holocaustul şi renaşterea, relaţiile poporului 
evreu cu celelalte popoare, ale individului cu 
societatea, condiţia evreilor în diaspora. 
„Sulul Esterei” este aşadar, nu numai istoria 
Esterei, ci a poporului evreu; un popor 
împrăştiat în toate cele 127 de ţări din anticul 
Imperiu Persan, în pericol de a fi distrus, 
şters de pe faţa pământului.» Se opreşte din 
discurs, priveşte spre tineri, după care zice: 

- Frumuseţea fermecătoare din ochii 
Esterei să se regăsească pe chipul vostru în 
toată perioada carnavalului şi... 

(Marele Rabin este întrerupt de uralele 
de bucurie ale tinerilor evrei) 


Tinerii cântă: 

Estera, Estera, frumoasa Estera!... 
Estera, Estera, frumoasa Estera!... 
Începutul vieţii noastre... 

Printre zecile de tineri, Claus îşi face loc; 
nu înainte de a ameninţa pe Victor că vrea să 
se spovedească la un preot. 

SCENA 3 


În naosul unei biserici. Penitentul EVREU 
(Claus) stă în genunchi, sub epitrahilul 
preotului. Lumânarea din sfeşnic luminează 
icoana lui lisus. În pridvorul bisericii aşteaptă 
oameni pentru a fi spovediți. 


Preotul (cu reținere): 
Vreţi să-mi spuneţi ceva? Să întrebaţi 
ceva?... 


Penitentul EVREU (Claus) 
(nerăbdător): 
Am multe întrebări să vă pun!... 


Preotul (luminat la faţă): 
Vă ascult!... Întrebaţi tot ceea ce doriţi. 
Vă stau la dispoziţie!... 


Penitentul EVREU (Claus): 
Pot eu să mă dăruiesc celui de lângă 
mine în libertate? 


Preotul: E 

Cu condiţia să iubeşti. In iubire este 
recunoscută demnitatea celuilalt. Nu poţi să 
recunoşti unicitatea celui de lângă tine dacă 
nu-l iubeşti hristic. 

Penitentul EVREU (Claus): 
Dar factorii economici şi sociali pot slăbi 
iubirea; ducând la abandon? 


Preotul: 

Fiecare dintre noi a fost ales de 
Dumnezeu să fie el însuşi, printre creaturile 
de pe pământ. Rămâne iubirea liantul 
libertăţii şi al nădejdii pentru mântuire. 


Penitentul EVREU (Claus): 
Ce facem cu ispita, Părinte?!... Trebuie 
să condamnăm impulsurile umane naturale? 


Preotul: 
Nu! Impulsurile umane naturale nu 
trebuiesc condamnate. Ele trebuiesc 


canalizate; ca rod al iubirii. Viaţa afectivă 
este un motor al activităţii umane. 
Sexualitatea care şi-a găsit împlinirea în 
iubire a inspirat poeţii şi artiştii veacurilor 
trecute şi prezente. 

Penitentul EVREU (Claus): 

Părinte, dacă Dumnezeu, S-a întrupat în 
Fiul Omului, de ce această teamă cu privire la 
trup, în învăţătura Bisericii? 


Preotul: 

Dacă Fiul Omului S-a întrupat, înseamnă 
că trupul este bun; plămădit de mâinile lui 
Dumnezeu din iubire pentru om. 


Penitentul EVREU (Claus): 

Complexul lui Oedipe, drag lui Freud, se 
insinuează în toate relaţiile care privesc pe fiu 
şi pe tată de la origini şi până astăzi... 


Preotul: 

Stăpânirea omului asupra impulsurilor 
interioare, dorințelor, agresivităţii şi asupra 
sexualităţii lui este o problemă dificilă, greu 
de rezolvat. Spiritul luptă pentru cucerirea 
trupului... 

(este întrerupt) 


Penitentul EVREU (Claus): 
Concret!... Ce trebuie să facem pentru a 
rezista poftelor de tot felul? 


Preotul: 

Să ne luptăm cu ispita. Creştinul, omul în 
general, este chemat la sfinţenie. Printr-un 
progres continuu: în faptă şi în cuvânt. 


Penitentul EVREU (Claus): 
Părinte, te rog, spune-mi ce este iubirea? 


Preotul: 

Iubirea este dăruire totală pentru celălalt 
întru bucuria întâlnirii - trup şi suflet - pentru 
a construi împreună o istorie comună... 

(este întrerupt) 


Penitentul EVREU (Claus): 

Aşa cum Estera şi-a arătat iubirea, 
ataşamentul faţă de poporul său, poporul 
evreu. 


Preotul: 

Întocmai! Îmi amintesc textul Sfintei 
Scripturi; zice Estera-evreica: „Căci am fost 
vânduți eu şi poporul meu, spre ucidere şi 
nimiciri (...) Cum voi putea să văd nenoro- 
cirea care ameninţă poporul meu şi cum aş 
putea rezista văzând dispariţia familiei 
mele?”. 


Penitentul Claus-EVREUL: 

Astăzi este PURIN!... Eu sunt fratele 
Esterei şi al Fiului Omului. Înainte de a 
participa la carnaval am vrut să dialoghez cu 
fraţii!... Să ştiţi că niciodată un evreu nu a 
stat în genunchi în faţa idolatrilor!... Plec la 
sinagogă să aştept venirea lui Mesia. Şi, în 
fond... 

(este întrerupt) 

Preotul (râzând): 
Al Domnului este pământul, plinirea lui, 
lumea..., şi evreii. Mergi în pace!... 


Claus (strigă către preot, strecurându-se 
printre oamenii care aşteptau în pridvorul 
bisericii): 

- Fiecare evreu are o coroană de salvator 
pe capul săul!... 

- Săptămâna viitoare vă voi aduce o 
harpă... Să vă amintiţi de regele David!... 

(credincioşii privesc mirati după tânărul 
care fuge spre sinagogă) 


Preotul continuă să spovedească, făcând 


semn credincioşilor să intre în naosul 
bisericii. 

ATENTATUL 


Piesă într-un act 

PERSONAJELE: 


SAMSON 
VENIAMIN 
SOLDATUL 

ISAAC RABIN - la TV 
PRIMUL BOLNAV 
UN ALT BOLNAV 
INFIRMIERA 

DR. BARAC 
CUMPĂRĂTORUL 
VÂNZĂTORUL 


COPILUL PALESTINIAN 

Început de mileniu trei. Ierusalimul 
regelui David suportă cu greu prezenţa 
palestinienilor. În faţa unui magazin de 
jucării pentru copii se ceartă doi evrei. 


SCENA 1 


Samson (agitat peste măsură): 

Dacă Isaac Rabin continuă să tolereze 
împărţirea Cetăţii Sfinte în două: evrei şi 
palestinieni, am să fac făgăduinţă Domnului, 
asemeni Părintelui nostru; puternicul 
Judecător Samson: cu peste trei mii de ani în 
urmă. 


Veniamin (surprins): 
Eu însă nu sunt vinovat față de tine; dar 
tu îmi faci rău; şi eu sunt evreu ca şi tine. 


Samson (mai agitat): 
Voi aduce ardere de tot! 


Veniamin (evervat): 

Incetează Samson; vremurile sunt altele! 
Despre ce ardere de tot vorbeşti? Templul 
Sfânt a fost distrus acum două mii de ani!... 


Samson (hotărât): 
Il voi împuşca! 

Veniamin (speriat, strigă): 

S-a aprins mânia Domnului asupra lui 
Israel şi l-a dat în mâinile filistenilor. Nu se 
poate să ne ucidem între noi: evreu pe evreu. 

Samson  (năpustindu-se asupra lui 
Veniamin): 

Acesta este poporul pe care tu l-ai 
născocit. leşi acum şi te luptă cu fiara. 


Veniamin (ridicându-se în urma 
îmbrâncelii): 

Să nu te mânii pe mine dacă am să mai 
zic o dată un adevăr: Isaac Rabin nu merită să 
moară. 


Samson (înflăcărat): 

Voi oare vreţi să treceţi de partea 
duşmanului, de partea palestinienilor? Cine 
este fricos şi se teme, acela nu poate conduce 
destinele lui Israel. Tot e prea... 

(sunt întrerupti de strigătele disperate 
ale unui soldat israelian) 


Soldatul (striga cu putere): 

Aruncaţi-vă la pământ! Aruncaţi-vă la 
pământ! Comandoul ucigaş palestinian se 
apropie de... 

(se aude o explozie puternică. Copacul de 
pe marginea trotuarului cade - ca şi tăiat - pe 
picioarele lui Veniamin) 

Veniamin (privind soldatul sfârtecat de 
bombă): 
Vai de mine, vai de mine... 


Samson (undeva, în mijlocul străzii, 
strigă către Veniamin): 

Voi sta aici până te vei ridica! Ai văzut cu 
ochii tăi ce pot face palestinienii! 

(se aude sirena ambulanţei) 


Veniamin (resemnat): 


Mergi cu această putere a ta şi izbăveşte 
pe Israel din mâinile palestinienilor. 

SCENA 2 


Isaac Rabin ţine un discurs la TV. 
Veniamin, în salonul secţiei de Ortopedie, 
priveşte şi ascultă pe primul ministru al 
Israelului. 


Isaac Rabin (la TV): 

Şalom le'Kah, dragi compatrioți. După 
cum ştiţi, Israelul este ameninţat de furia 
nebună a teroriştilor palestinieni. Anihilarea 
activităţii lor necesită timp şi înţelegere din 
partea Dumneav... 

(un bolnav din salon) 


Un bolnav (recalcitrant): 

Nu mai ascultați behăitul unui trădător; îi 
lasă pe palestinieni să ne calce în picioare 
Ţara! 


Veniamin (cu calmitate): 

Poate că nu este Primul ministru cel care 
trebuie să ne scape din mâna tuturor celor 
care ne apas... 

(intervine un alt bolnav) 


Un alt bolnav (repezit în vorbă): 

Da, Da, pe evrei i-am scos din Israel!... 
Isaac Rabin a dărâmat aşezările evreieşti din 
Gaza şi fiii lui Israel au fost nevoiţi să 
emigreze în USA. 

Isaac Rabin (la TV): 

Lupta cu terorismul a atras după sine mii 
de morţi din rândurile poporului meu... Israel 
a ajuns puternic şi hotarele lui - lăsate nouă 
de Iosua - vor cunoaşte pacea... 

(sare din pat un al treilea bolnav şi închide 
televizorul) 

Veniamin (citind din Tora): 

„Când se arată judecători în Israel, 
poporul merge de bună voie la război; 
Binecuvântaţi pe Domnul! (...) Aşa să piară 
toţi vrăjmaşii Tăi, Doamne! lar cei ce Te 
iubesc să fie ca soarele, când răsare în toată 
strălucirea lui.” 


Primul bolnav (îndreptându-se spre 
patul lui Veniamin): 

Eşti gata să-ţi dai viaţa în luptă? Atunci 
eşti un adevărat fiu al lui Moise! 


Al doilea bolnav (plin de curaj): 
Nu mai puţin ca el suntem şi noi... 
(este întrerupt de Veniamin) 


Veniamin (împăciuitor): 

Nu! Nu mă înţelegeţi greşit! Ceea ce v- 
am citit din Cartea Judecătorii este ceea ce 
îmi repetă prietenul meu Samson, ori de câte 
ori vorbeşte de Israel, de primul ministru 
Isaac Rabin. 

Primul bolnav (mirat): 
Cum, prietenul tău îl aseamănă pe Isaac 
Rabin cu Judecătorii lui Israel?... 


Veniamin (încercând să se facă înţeles): 

Tocmai că nu! Prietenul meu Samson 
susţine că ne va arăta Domnul Savaot pe omul 
care îl caută întreg poporul, Israel... 

(este întrerupt de infirmieră) 


Infirmiera (cu o voce caldă): 
Şi eu sunt produsul acestei căutări!... 


Veniamin (curios): 
Ce vreţi să insinuaţi, Doamnă?! 


Infirmiera (hotărâtă): 
Nu insinuez nimic, Domnule, eu sunt 
palestiniană. 


Primul bolnav (nedumerit şi enervat): 
Şi ce cauţi Dumneata printre noi? 


Infirmiera (mâhnită): 

Caut pacea, Domnilor. Războiul mi-a 
omorât părinţii şi fraţii... Am fost crescută 
într-o familie de evrei; este vorba de doctorul 
ortoped Barac. M-a lăsat să cresc în legea 

părinţilor mei; nu mi-a impus nimic... Deşi 
putea să o facă!... 


Al doilea bolnav (mulţumit): 
Dacă ar fi toţi palestinienii ca Dumneata, 
Doamnă Infirmieră, ar fi ceva!... 


Infirmiera (mulţumită): 
Nu sunt, dar pot deveni. 


Veniamin (Cu calmitate în glas): 

Nu este vina palestinienilor că au devenit 
terorişti. Să vă citesc din Tora, ascultați: 
„Apoi fiii lui Israel iarăşi s-au apucat să facă 
rele înaintea ochilor Domnului şi a întărit 
Domnul pe Eglon, regele Moabului, împotriva 
Israeliţilor, pentru că ei făceau rele înaintea 
ochilor Domnului”. 


Infirmiera (entuziastă): 

Tora are dreptate, Cartea Sfântă a 
evreilor are dreptate. Israeliţii au căzut în 
idolatrie şi mulţi au devenit atei... 

(intervine primul bolnav) 


Primul bolnav (enervat): 

Care idolatrie? Mai există zeul Baal 
astăzi? Cât despre atei, ce să mai vorbim: Nici 
un evreu nu-şi neagă coapsa lui Iacov. 

Infirmiera (încercând să fie 
convingătoare): 

Starurile de cinema şi din lumea muzicii 
şi a sportului profesionist, ce au devenit 
pentru tânăra generaţie? Nu sunt adevăraţi 
idoli pe care îi venerează?! 

(intervine Veniamin) 


Veniamin (ca un cunoscător al Torei): 

Judecătorul leftae  Galaaditul a mers 
până într-acolo, încât şi-a adus ca jertfă unica 
copilă, unica fiică. Poporul evreu are această 
putere de aş sacrifica fiinţele dragi, dacă 
consideră că este spre binele lui Israel. Şi 
dacă... 

(este întrerupt de prezența doctorului 
Barac) 


Dr. Barac (plin de vigoare se adresează 
infirmierei): 

Ei, cum stăm? Toți bolnavii urmează 
tratamentul prescris? Da sau nu? Dumneata, 
Domnule Veniamin, cum te simți după 
atentatul terorist? 

(intră pe uşă prietenul Samson) 

Samson (cu gura mare): 

Vă spun eu, Domnule Doctor? 


Dr. Barac (surprins de voce): 
Dar Dumneavoastră, Domnule, cine 
sunteţi şi ce doriţi? 

Samson (cu aceeaşi tărie în glas): 

Şi viaţa mea a fost în pericol!... Am fost 
alături de prietenul meu Veniamin şi de 
soldatul ucis în faţa magazinului de jucării... 

(este întrerupt de doctor) 


Dr. Barac (nervos): 

Şi acum ce doreşti? Nu ştii că nu este 
voie în salonul bolnavilor? 

(priveşte insistent spre intrus) 


Samson (încercând să se calmeze): 

Ba ştiu, Domnule Doctor, dar am intrat 
fără voia gardianului. Trebuia să anunţ 
prietenului meu Veniamin un eveniment 
mare: soţia mea a născut un fiu şi i-am pus 
numele Cristof... 

(dialogul este întrerupt de soneria 
telefonului celular purtat de doctor) 


Dr. Barac (răspunzând la telefon): 

Alo? Da! Da! În două minute sunt în sala 
de operație. 

(se adresează bolnavilor) 


Dr. Barac (cu vocea gravă): 

Un soldat israelian a mitraliat picioarele 
unui tânăr palestinian. Mă duc să văd ce-i de 
făcut!... 

(iese în grabă din salon) 


Samson (către Veniamin): 

Numai Isaac Rabin este de vină! Dacă nu 
poate să-i pună la punct pe palestinieni, 
înseamnă că nu este ales de Domnul Savaot 
pentru ca să fie izbăvitorul lui Israel şi... 

(este întrerupt de infirmieră) 


Infirmiera (sobră): 

Domnule, vizita dumneavoastră s-a 
încheiat. Vă rog să părăsiți incinta spitalului. 

(Samson iese precipitat şi cu ochii fixaţi 
pe patul lui Veniamin; parcă vrând să-i spună 
ceva.) 

SCENA 3 


Samson în magazinul de jucării pentru 
copii. Încearcă să cumpere ceva pentru noul 
născut. Între timp, copacul (doborât de 
atentatul care avusese loc cu câteva ore 
înainte) fusese ridicat. Urmele atentatului din 
fața magazinului cu pricina fuseseră şterse. 
Dar nu şi din memoria locuitorilor Cetăţii 
Sfinte, Ierusalim. 


Samson (nespus de bucuros) către 
vânzătoare: 
Sunt fericit, soţia mi-a născut un băiat. 


Vânzătoarea (veselă): 

Grozav! Sunteţi cu adevărat fericit. Dar, 
să vă întreb: I-aţi făcut circumciziunea? I-aţi 
dat numele? 


Samson (prompt): 

Nu. La opt zile! În dimineaţa asta s-a 
născut!... Eu era să cad victimă teroriştilor 
palestinieni, iar soţia mea încerca să aducă pe 
lume un mic israelitean... Şi a reuşit. 


Vânzătoarea (cu teamă): 

Vai, dar acum îmi amintesc: v-am văzut 
imediat după atentat; mergeaţi pe mijlocul 
străzii şi strigaţi: moarte lui Isaac Rabin, 

moarte lui Isaac Rabin. Oare ce mai însemna 
şi asta?! 


Samson (hotărât): 

Aţi auzit bine! Eu mi-am deschis gura 
pentru el înaintea Domnului şi nu mă voi 
putea lepăda până ce nu-l voi... 

(este întrerupt de un alt cumpărător) 

Cumpărătorul (nerăbdător): 

Domnule, v-aţi hotărât odată? Cumpăraţi 
jucării sau nu? 


Samson (enervat): 
De cumpărat, cumpără oricine, mai greu 
este să vinzi ceva!... 


Cumpărătorul (şi el enervat): 

Acest lucru Încearcă şi Doamna 
vânzătoare de... 

(este întrerupt de Samson) 


Samson (supărat): 

Cumpără Dumneata şi pentru mine. Uite, 
vezi! Din cauza unor oameni ca Dumneata 
încep să urăsc jucăriile şi caut să mă ocup de 
lucruri mai serioase; ca de pild... 

(intervine vânzătoarea) 


Vânzătoarea (cu voce atrăgătoare): 
Calmaţi-Vă, Domnule, aţi uitat că soţia v- 
a născut un fiu? 

Samson (către amândoi): 

„Doamne, fă să vină iarăşi pe la noi omul 
lui Dumnezeu pe care l-ai trimis Tu, şi să ne 
înveţe ce să facem cu copilul care se va 
naşte!” 

(râzând către cumpărător) 

Nu cumva eşti Dumneata omul lui 
Dumnezeu? 


Cumpărătorul (râzând la rândul său): 

Dacă aş fi fost omul lui Dumnezeu, nu aş 
fi înfiat o fată, ci aş fi avut proprii mei copii 
ŞI... 

ál întrerupe Samson) 


Samson (compătimitor): 
Dar ce s-a întâmplat cu Dumneata? 


Cumpărătorul (resemnat): 
Cu mine nimic, dar cu femeia mea, da! 


Samson (nerăbdător): 
Ce anume? 


Cumpărătorul (trist): 

A căpătat un şoc nervos în urma unui 
atentat terorist... Psihic nu mai poate păstra 
sarcina... 

(intervine vânzătoarea) 


Vânzătoarea (încercând să-i şteargă 
tristețea): 

Cumpăraţi pentru fetiţă roboţelul acela 
roşu; se va bucura mult!... 


Cumpărătorul (receptiv): 

Încercaţi-l! Vedeţi, funcţionează?... Nu 
toate jucăriile chinezeşti sunt reuşite!... 

(Vânzătoarea incearcă sà introducă 
cheiţa în spatele jucăriei, dar nu apucă...) 


Vânzătoarea (alergând după un copil cu 
fular palestinian la gât): 

Prindeţi-l, prindeţi-l, a furat jucăria!... 
Prindeţi-l, prindeţi-l, a furat robotu... 

(sare în ajutor Samson) 


Samson (după cinci minute, gâfâind şi 
ținând copilul de fular): 

L-am prins, l-am prins; iată-l!... De ce ai 
furat măi nemernicule? Răspunde când te 
întreb!... Nu cumva te-a învăţat Isaac Rabin? 
Hai, răspunde!... 


Copilul palestinian (de vreo 9 ani şi 
peste măsură de speriat): 
Am vrut să... 

Cumpărătorul (nervos): 
Ce ai vrut mă hoţule? Ce ai vrut? 
Spune!... 


Copilul palestinian (tremurând şi cu 
sincope în glas): 
Am vrut să mă joc cu un robot şi... 


Cumpărătorul: 
Şi ce mă?... 


Samson (foarte nervos): 
Spune odată ce ai vrut să faci?... 


Copilul palestinian: 

Am văzut, într-o zi, cum se juca în faţa 
casei un copil evreu cu un robot şi mi-a plăcut 
şi mie... 

(intervine vânzătoarea) 

Vânzătoarea (revoltată): 

N-ai părinţi? De ce nu muncesc să-ți 
cumpere jucării? 


Copilul palestinian (cu voce slabă): 
Am părinţi, dar nu lucrează..., n-au 
unde... 


Samson (cu palma ridicată): 

Ar trebuie să te bat măr, dar voi împlini 
cuvântul Domnului spus lui Moise: „De orice 
cuvânt mincinos să te fereşti; să nu ucizi pe 

cel nevinovat şi drept, căci Eu nu voi ierta 
nelegiuirea”. 


Samson (cu milă): 

Aşa că, copile, spală cu apă şi detergent 
trotuarul din faţa magazinului şi apoi vino să- 
ţi fac cadou jucăria pe care ai dorit-o atât de 
mult. 

(se adresează vânzătoarei) 


Samson (hotărât): 
Daţi-i cele necesare lucrului!... 
(copilul se supune fără şovăire) 


Cumpărătorul (către vânzătoare): 
Deschideţi TV, este ora ştirilor!... 
(intervine Samson) 


Samson (nevos): 

Iar cu Isaac Rabin? lar?... 

(îşi şterge fruntea şi se îndreaptă spre 
uşă) 


Samson (către vânzătoare): 

Jucăriile sunt numai pentru copii, 
oamenii ca mine şi ca toţi ceilalţi trebuie să-şi 
cumpere pistoale. Mă duc să întreb pe 
prietenul meu Veniamin dacă ştie el ce fel de 
jucărie poate primi un copil de o zi; mă duc!... 


Vânzătoarea (strigând): 

V-aţi uitat cardul lângă roboţel!... 


Samson  (continuându-şi mersul spre 
ieşire): 

Nu-i nimic! Scoateţi cât trebuie pentru 
jucăria copilului pedepsit!... 


Cumpărătorul (către Samson): 

Lek'le Şalom, Domnule! 

(Samson iese printre uşile automate 
confirmând din cap) 

CHIP ŞI ASEMĂNARE 


Piesă într-un act 

PERSONAJELE: 


FILOZOFUL 
CREȘTIINUL 
BOSCHEIARUL 
FEMEIA 

CRESTINA 
STĂPÂNUL CASEI 
FEMEIA-BOSCHETAR 
PREOTUL 


FATA 

Un cimitir oarecare. Forma crucilor 
și a lampadarelor reamintesc trecătorilor 
de secolul XXI. Departe, într-un loc 
umbros, câţiva boschetari se ascund de 
razele fierbinţi ale soarelui de iulie. Unul 
dintre ei - poreclit filozoful - provoacă la 
discuţii un credincios pios. 


SCENA 1 


Filozoful (are capul spart, sângele i s-a 
uscat pe frunte şi pe faţă): 

Văd că sunteţi tare credincios... Veniţi 
zilnic la cimitir!... Nu mi-aţi dat ieri de 
pomană?! 


Creştinul (surprins): 

Da! Vin să aprind câte o lumânare 
preotului care m-a botezat; îmi este rudă 
apropiată. 


Filozoful (curios) cu vocea spartă de 
băutură şi tutun: 

Vi s-a arătat vreodată, de-a lungul anilor, 
în vis? 


Creştinul (furat de întrebare): 

Nu, niciodată. Dar, ieri, am avut un vis 
tare frumos. Parcă era Domnul lisus îmbrăcat 
în veşmintele preotului meu. Mi-a făcut atâta 

bucurie visul acesta, încât m-am sculat plin de 
bunătate sufletească!... Ce să-ţi spun: fericit. 


Filozoful (cu dispreţ): 

Dumneata chiar crezi în lisus? Şi că 
lumea s-a bucurat de atenţie din partea lui 
Dumnezeu şi S-a întrupat prin Fiul Său; chiar 
crezi asta? 

Creştinul (cu pioşenie): 

Domnul lisus ne vine direct prin cuvânt; 
Dumnezeu se face Om pentru ca noi să 
avem... 

(intervine un alt boschetar) 


Boschetarul (murdar şi ironic): 

Băăă, Filozofule, lasă omul în pace şi 
trage un gât de ţuică!... 

(întinde spre el o sticlă) 


Filozoful (enervat): 

Taci băi prăpăditule! Tu trăieşti degeaba 
pe pământ. Eşti o lepră. 

(se întoarce către credincios) 

Filozoful (entuziasmat): 

Kant spune că: în toate schimbările din 
lume rămâne substanţa şi numai accidentele 
se schimbă. Deci, substanţa e materie. 


Creştinul (blând): 

Chiar şi îngerii, înainte de Întrupare, nu 
au putut să-şi închipuie în mod concret cum 
ar putea arăta Fiul lui Dumnezeu făcut Om. 
Aici, Cuvântul S-a întrupat... 

(este tras de haină de o femeie) 


Femeia (foarte murdară, cu hainele 
soioase şi de toate culorile): 

Tu ştii că am fost în Turcia şapte ani... 

(o întrerupe Filozoful) 


Filozoful (supărat): 
Lasă-mă în pace, nu vezi că vorbim 
filozofie? 


Femeia (clătinându-se de băutură): 
Mă piş pe filozofia voastră. Hai să bem!... 
(boschetarul o trage spre el) 


Filozoful (către creştin): 

Nu-i luaţi în seamă... Fiecare dintre ei 
este un accident al materiei; materia despre 
care v-am vorbit. 


Creştinul (cumpătat la vorbă): 

Ne rugăm lăuntric să fie şi ei cu noi, în 
rugăciunile noastre. Nu este bine să mă 
socotesc numai eu într-o relaţie de credincios 
cu Domnul lisus Hristos. 


Filozoful (simțindu-se provocat): 

Bine, bine, dar fiinţa trebuie să fie în sine 
invariabilă. Devenirea implică neființă. Ceea 
ce se schimbă este şi totodată nu este ceva..., 
deci presupune un amestec confuz de fiinţă şi 
de neființă. 


Creştinul (bucuros de expunere): 

Îți voi aminti prologul Sfintei Evanghelii 
după loan, anume: „La început era Cuvântul 
şi Cuvântul era la Dumnezeu şi Dumnezeu era 
Cuvântul. Acesta era întru început la 
Dumnezeu. Toate prin El s-au făcut; şi fără El 
nimic nu s-a făcut din ce s-a făcut. 

Întru El era viaţa şi viaţa era lumina 
oamenilor. Şi lumina luminează în întuneric şi 
întunericul nu a cuprins-o”. lată... 

(este întrerupt de  râsetele femeii 
boschetar) 

Femeia (căzându-i salivă din gură): 

Ia uite bă un popă!... Vorbeşte acesta ca 
un popă. O fi înviat popa Martin!... Nu 
degeaba se duce să-i aprindă lumânări!... 

(se îndreaptă cu sticla de ţuică spre 
Creştin. Încearcă să-i pună sticla în gură) 


Femeia-boschetar (clătindu-se): 
Ia bă şi bea!... Lasă politica! Iaaa... 
(se luptă cu creştinul. Intervine Filozoful) 


Filozoful (enervat, [el] îi trage un şut în 
fund): 

Termină-te, fă, odată... Tu nu înţelegi că 
el nu e ca noi!... 

(Femeia-boschetar cade pe un mormânt 
strigând că şi ea crede în Dumnezeu) 


Femeia-boschetar (cu vocea înfundată, 
căzută pe spate pe mormânt): 

Şi eu cred în Dumnezeu, şi eu cred... 

(pare că se sufocă) 


Creştinul (încercând să treacă 
neobservată scena cu piciorul) către femeia- 
bposchetar: 

Crezi în Dumnezeu, dar credinţa ta este 
lipsită de fapte. Credinţa fără fapte moartă 
este. Cum de ai ajuns în halul acesta? 


Femeia-boschetar (neputând să se 
ridice de pe florile mormântului): 

Află bă că eu în Turcia am trăit numai în 
lumină... Beam droguri care mă luminau 
toată... 

(este împinsă cu piciorul de Filozof) 


Filozoful (cu pumnii ridicaţi): 


Taci, fă, odată!... Sau îţi crăp capul cu un 
pietroi?!... 

Femeia-boschetar (culcată pe spate şi 
cu mucii pe barbă): 

Tac, bă, Filozofule, tac... Ce te mârlăneşti 
aşa?! 


Filozoful (adresându-se creştinului): 

Unitatea dintre actul gândirii şi obiectul 
gândit, este născocită de teologi. În conştiinţa 
omului, ideea de existenţă este totdeauna 
legată de un conţinut determinat. 


Creştinul (care privise neputincios la 
cele întâmplate): 

De acord!... Teologii Bisericii ne învaţă: 
dacă ţi s-ar arăta însuşi Domnul lisus Hristos 
tu să spui: Nu cred. Nu cred că eşti Hristos! 
Adică să fii ca unul care te-a lăsat stăpânul 
noaptea să-i păzeşti casa. Şi vine în toiul 
nopţii, zicându-ţi: Deschide uşa!... lar tu să 
zici: Nu deschid până nu va fi ziuă, ca să văd 
cine este. Lumina zilei ţi-o aduce numai 
rugăciunea adevărată; raţiunea călăuzită de 
credinţă. 


Filozoful (hotărât): 

Uiţi ce zic filozofii: Procură-mi apă, 
procură-mi hrană că altfel mor, spune iubirea 
de sine însetată şi înfometată... Tocmai de... 

(este întrerupt cu brutalitate de 
boschetar) 


Boschetarul (batjocoritor): 

Ce hrană, bă! Cine să-ți dea ţie hrană? 

(râde scuipând) 

Nu-ţi ajung pomenile de la parastase? De 
murit o să mori, n-ai grijă!... 

(intervine creştinul) 


Creştinul (către Filozof): 

Colegul tău, prin felul în care gândeşte şi 
după cum trăieşte, îl aprobă pe Engels. El 
susţine că natura nu există decât ca ceva 
calitativ determinat şi că, prin urmare, 
diversitatea calitativă este un dat 
fundamental al existenţei. Deci, el se 
deosebeşte calitativ de tine. Dacă ar fi 
pătruns de cuvântul Creatorului, raţiunea lui 
ar fi luminată de credinţă. 


Boschetarul (revoltat) (stând pe o 
piatră): 

Dar de ce am ajuns eu aşa? Hai spune-mi 
tu mie?... 


Creştinul (cu dragoste): 

Prin păcat am căzut toţi de la faţa 
Domnului Dumnezeu, şi implicit, din legătura 
cu ordinea dumnezeiască, cea mai presus de 

fire. De aceea a fost nevoie de întruparea 
Domnului lisus, al cărui chip eşti şi tu... 

(este întrerupt brutal de boschetar) 

Boschetarul (încercând să se ridice de 
pe piatră. Dă să cadă): 

Eşti prost, băi creştinule!... Eşti... Păi, n- 
am înțeles nimic... Hai bă să bem!... 
Filozofule, nu mai vorbi cu el... este pros... 

(şi cade cu capul pe mormânt. Tuşeşte şi 
strigă) 


Boschetarul (cu spume la gură): 
Acesta are demon, acesta are demo... 
(strigă până adoarme) 


Creştinul (îmbujorat la faţă): 

Cu cât eşti mai ridicat duhovniceşte, cu 
atât mai mult simţi o relaţie vie cu Hristos. 
Noi toţi tindem spre El: „Ca toţi să fie una” - 
spune Domnul lisus Hristos. 


Filozoful (calm): 

Esenţa materiei o constituie atracţia şi 
respingerea, zice Engels în „Dialectica 
naturii”. 


Creştinul (cu interes): 

În astfel de înţelesuri, păcatul este 
respingere, dezbinare, despărţire de Omul- 
Dumnezeu, de lisus Hristos. Dar păcatul este, 
în acelaşi timp, şi atracţie pentru cel care 

este numai materie fără spirit. Voi aveţi 
conştiinţa adormită de greşeală, de păcat. 


Filozoful (hotărât): 

A fi material înseamnă a avea o existenţă 
corporală. Şi noi avem această existenţă 
corporală, independentă de conştiinţă. 

Creştinul (ridicând vocea): 

Atenţie la ceea ce afirmi!... Marxismul nu 
neagă realitatea conştiinţei ca fenomen 
specific, diferit de materie. El consideră 
senzațiile, percepțiile, ideile - simple urme 
rămase în creierul omului după acţiunea 
obiectelor din lumea înconjurătoare asupra 
organelor noastre de simţ. 


Filozoful (electrizat): 
Suntem de acord! Suntem de acord!... 


Creştinul (cu credinţă): 

N-am fost niciodată în dezacord cu 
Dumneata. Dezacordul vine din interiorul 
Dumneavoastră... 

(este întrerupt) 


Filozoful (contrariat): 

Doar ai afirmat că ideile sunt simple 
reprezentări din lumea înconjurătoare. Aşa că 
statutul de boschetar este rezultatul acestor 
reprezentări... Este felul în care noi ne 

manifestăm în urma contactului cu mediul în 
care trăim... cu societ... 
(este întrerupt) 


Creştinul (cu vocea ridicată): 

Nu! În nici un caz. Voi vă culcaţi pe 
morminte şi pipăiţi cu mâna crucea lui 
Hristos. Acesta este mediul în care trăiţi!... 

(intervine Filozoful) 


Filozoful (supărat): 

Eroare!... Faci o mare eroare!... Aici am 
ales să ne manifestăm senzațiile şi percepțiile 
trăite în mediile noastre originare. Aici trăiesc 
independent de orice fel de rațiune, voinţă şi 
scop..., fericirea absolută. Dar... 

(este întrerupt) 


Creştinul (încercând să-l convingă): 

Ai uitat modelul suprem: pe Domnul lisus 
Hristos. Dacă în celălalt nu ai văzut taina prin 
care ni se arată lisus ca fiind Creator, atunci 
eşti dator să-l iubeşti. Ca iubindu-l să-l 
conştientizezi că este chipul lui Dumnezeu, 
care trebuie să ajungă şi la asemănare cu 
modelul suprem, care este Iisus. 


Boschetarul (clătindu-se): 

Ce model suprem, care... În capul meu 
lipseşte... 
(intervine Filozoful) 


Filozoful: 

Are dreptate!... Rezultatul transpunerii şi 
prelucrării realităţii este cel pe care îl vedem: 
avem în faţa ochilor un boschetar... 

(îl întrerupe creştinul) 


Creştinul (mâhnit): 

Rău, foarte rău!... De fapt, ce pregătire ai 
Dumneata? Te văd un om citit... 

(intervine femeia-boschetar) 


Femeia-boschetar (aşezată cu fundul pe 
crucea căzută): 

Să-ţi spun eu: a fost profesor de filozofie! 
De aceea îl poreclim filozoful. 

(tuşeşte şi scuipă) 


Creştinul (curios): 

Bine, bine, dar cum de a ajuns în halul 
ăsta? Nu-şi mai respectă nici măcar materia, 
ca noţiune filozofică, respectiv: Trupul... 


Femeia (tuşind şi dând să se ridice): 

L-a părăsit feme... 

(este imbrâncită de filozof şi cade 
înjurând) 

Filozoful (enervat): 

Stai fă la locul tău! Nu te băga unde nu-ţi 
fierbe oala!... 

(intervine creştinul) 


Creştinul (furios, către Filozof): 

Nici măcar nu trăieşti după preceptele 
filozofiei marxiste!... Atât animalul cât şi 
omul, arată Marx, sunt activi în raportul lor 
cu natura. Animalul ţine cont de trebuinţele 
sale biologice, ca trebuinţe ale speciei. Omul 
însă, Dumneata, cinstite interlocutor, prin şi 
în activitatea sa, se ridică deasupra 
trebuinţelor sale biologice. El se detaşează de 
lumea impresiilor şi a trebuinţelor sale. Iată... 

(este întrerupt de vocea bunăvoitoare a 
unei creştine) 


Creştina (către boschetari): 

Vă rog să veniţi şi la noi la pomană... Am 
făcut parastas de şase săptămâni... Vă rog să 
veniţi la masă... Vă rog!... 

(către creştin) 


Creştina (curtenitoare): 

Şi pe Dumneavoastră, Domnule, Vă invit 
cu cea mai mare bucurie creştină. Tatăl meu, 
răposatul, de multe ori, stătea de vorbă cu 
oamenii aceştia..., ca şi Dumneavoastră!... 

(arată spre boschetari) 

Filozoful (bucuros) (îl prinde pe după 
braţ pe Creştin) (Acesta nu ripostează, ci 
merge alături de el): 

Venim, venim!... N-am mai mâncat de 
două zile!... 

(femeia-boschetar merge ţinându-se de 
cruci.  Boschetarul adormit merge de-a 
buşelea) 

SCENA 2 


Într-un apartament cu două camere. 
Preotul lipseşte. Toate persoanele din scena 
precedentă sunt prezente. Plus stăpânul 
casei, care are un câine. 


Creştinul (după ce a zis rugăciunea 
Tatăl Nostru se aşează pe scaun) se 
adresează stăpânului casei: 

Spuneţi-mi cum poate cineva să spună că 
îl iubeşte pe Dumnezeu, câtă vreme nu-şi 
iubeşte semenii? Ba, mai mult, chiar îi 
dispreţuieşte!... Faptul că aţi invitat la po- 
mană şi pe aceşti nefericiţi este un îndemn, 
este o apropiere creştină de cel pe care încă 
nu-l cunoaştem îndeajuns şi nu ştim de cea 
ajuns într-o situaţie dezastruoasă şi... 

(intervine Stăpânul casei) 


Stăpânul casei (mulțumit): 

Noi suntem creştini practicanți şi credem 
în viaţa viitoare!... 

(sare ca ars Filozoful) 


Filozoful (distrat): 
Care viaţă viitoare? Ce viaţă viitoare?! 
(intervine Creştinul) 


Creştinul (cu respect față de toți): 

Nu mai vorbi astfel!... Sfântul Grigorie 
Palama spune: „Aşa cum aici se vede sufletul 
prin trup, tot aşa Acolo, în viaţa viitoare, se va 
vedea trupul prin suflet”. 


Filozoful (flegmatic): 
Adică?! Ce vrei să spui? 


Creştinul (cu calm): 

Vom fi mai aproape de Hristos. Omul 
izolat, individualist, nu se poate apropia de 
Domnul lisus Hristos, aşa cum ne apropiem 
noi de această masă binecuvântată. Cu cât 
şti... 

(sare câinele pe masă şi răstoarnă 
farfuria cu ciorbă pe pantalonii Creştinului) 


Stăpânul casei (supărat peste măsură, 
către Creştin): 

V-a pătat gioavla! V-a pătat pantalonii... 

(ia furtunul de la aspirator şi loveşte 
animalul) 


Boschetarul (cum mâna plină de sânge): 

Na că îşi înfipse colții în mâna mea..., mă 
duc să mă pişi pe muşcătură... 

(intervine femeia-boschetar) 


Femeia-boschetar (cu hohote de râs): 
Când intri în lături te mănâncă porcii!... 
păăăă 

(către boschetarul care se îndrepta spre 
veceu) 

Nu i-am spus bă... 

(o bruschează Filozoful) 


Filozoful (enervat): 

Taci, fă, proasto! Mănâncă şi taci. Avem 
şi altele de discutat; mult mai importante!... 

(intervine Stăpânul) 


Stăpânul casei (mulţumit): 

Aşa este! Mai avem şi altele de 
discutat..., ca de exemplu: aducerea 
sarmalelor... 

(se îndreaptă spre bucătărie) 


Filozoful (către Creştin): 

Şi cum îţi spuneam, autorul Meditaţiilor 
metafizice, Descartes, comentează: „Căci 
dacă eu aş cunoaşte întotdeauna cu claritate 
ceea ce este adevărat şi ceea ce este bun, nu 
aş mai fi niciodată în dificultate deliberând ce 
judecată şi ce alegere ar trebuie să fac; şi 
astfel aş fi în întregime liber fără să fiu 
vreodată indiferent”. 


Creştinul (entuziasmat): 

Trebuie să vă mărturisesc faptul că aveţi 
o memorie fenomenală; păcat că nu aţi citit şi 
Sfânta Scriptură... 

(intervine Filozoful) 

Filozoful (descumpănit): 

Da, aveţi dreptate, nu am citit Biblia. Aşa 
au fost vremurile când predam eu 
Materialismul dialectic. 


Creştinul (convingător): 

Niciodată nu este prea târziul... Şi 
pentru ca adevărul să te facă liber, te rog să 
primeşti această Biblie. 

(caută în sacoşa neagră şi scoate Biblia) 

(toți mesenii privesc uimiți) 


Filozoful (entuziasmat) întinde mâna 
peste masă: 

O iau, dar nu ştiu dacă voi reuşi să o citesc 
vreodată... 

(este întrerupt de Boschetarul care se 
întorcea de la veceu) 

Boschetarul (râzând): 

Ia-o, bă!... Mai avem şi noi cu ce să ne 
aprindem focul... 

(îl întrerupe creştinul) 


Creştinul (prefăcându-se că nu 
înțelege): 

Da, da, vă veţi aprinde focul interior al 
sufletului şi este foarte bine!... Veţi avea la ce 
să vă încălziţi!... 

Boschetarul (hotărât şi văitându-se de 
durere): 

Da, da, aşa este..., că ne-am săturat să 
tot rupem cruci şi să punem pe foc în timpul 
iernii... 

(strigă la el Femeia-boschetar) 


Femeia-boschetar (cu paharu de ţuică 
în mână): 

Bă, prostule, de ce divulgi secretele 
meseriei?! Vrei să ne bată administratorul 
cimitirului?... 


Boschetarul (nervos): 
Taci, fă, curvo!... Ce te bagi Tu!... 
(strigă la ei Filozoful) 


Filozoful (enervat): 

Haide, afară cu voi!... Afară! Până nu vă 
pocnesc... 

(intervine Stăpânul casei) 


Stăpânul casei (cu calmitate): 

Lasă oamenii în pace; lasă-i să mănânce 
şi sarmalele; sunt cu mămăliguţă!... În două 
minute bucătăreasa le pune pe masă; lăsă-i 
ŞI... 

(intervine creştinul) 


Creştinul (cu respect - către Stăpânul 
casei): 


127 


Dumnezeu să primească rugăciunea 
noastră. Bună şi frumoasă pomană aţi 
pregătit!... 

(boschetarii încep să cânte Aliluia 
Doamne, Aliluia Doamne, Alil...) 

SCENA 3 


Intră pe uşă preotul. Creştinul pios se 
ridică în picioare. Stăpânul casei aşează pe 
noul venit în capul mesei. După care, preotul 
binecuvântează masa. 


Preotul (către cei prezenţi): 

Pentru mulţi dintre noi, Biserica nu mai 
este ceea ce a fost şi ceea ce spunea Sfântul 
Apostol Pavel în Epistola I Corinteni: Biserica 
este Trupul Domnului. Când trupul fizic doare 
în întregul lui, atunci mă doare şi ceva de la 
picior sau ceva de la mână. 

(intervine Creştinul) 


Creştinul (cu multă cuviinţă): 

Societatea noastră suferă de un 
egocentrism bolnav, care ne împuţinează grav 
existenţa... 

(intervine Filozoful) 


Filozoful (cu ţigara aprinsă): 

Omul are, desigur, un trecut, dar el poate 
să-l accepte sau să-l refuze; să-i dea o 
semnificaţie sau alta... Ce ne-a lăsat istoria? 


Preotul (surprins): 
Ceea ce este nobil în viaţa oamenilor, 
este ceea ce ne dă Biserica prin Sfinţii ei, 

comuniunea întru Domnul nostru lisus 
Hristos. Nu numai comuniune, ci şi persoană. 
Persoană deci... 

(îl întrerupe Stăpânul casei) 

Stăpânul casei (cu sfială): 

Prea Cucernice Părinte, eu aş avea o 
rugăminte: nu vreţi să ne vorbiţi despre cum 
a făcut Dumnezeu lumea? Vă rog, Prea 
Cucernice!... 


Preotul (puţin infatuat) se străduieşte să 
țină un discurs academic: 

Desigur, cu plăcere. Vedeţi 
Dumneavoastră, creaţia divină - „bara” din 
limbă ebraică - a fost (pentru creştinul de 
rând) de neînțeles. Raportul Domnului 
Dumnezeu cu lumea este pentru creştinul 
trăitor o certitudine: „La început a făcut 
Dumnezeu cerul şi pământul”. 

Cărţile canonice ale Vechiului Testament 
funcţionează ca o permanentă instanţă de 
control: redau ideea de univers; de lume, ori 
de câte ori Dumnezeu voieşte să se descopere 
pe Sine: „Aşa vorbeşte Domnul cu ce te-a 
întocmit din pântecele maicii tale: Eu Domnul 
am făcut toate aceste lucruri. Eu singur am 
desfăcut cerurile, Eu am întins pământul. 
Cine era cu Mine?” - ne spune Profetul Isaia. 
De aceea este neces... 

(este întrerupt de strigătele disperate ale 
unei fete) 

Fata (speriată peste măsură): 

Părinte, Părinte, îmi moare bunica!... 
Veniţi repede să o împărtăşiţi!... Veniţi, veniţi, 
ven... 
(preotul) 


Preotul (precipitându-se): 

Desigur, desigur... 

(iese pe uşă grăbit şi fără să salute) 

(se aude vocea filozofului) 

Filozoful (râzând) către Creştinul ridicat 
în picioare: 

Şi cum stăm cu liberul arbitru?! Dacă nu 
vrea să se împărtăşească? 


Creştinul (pios): 

Hristos nu obligă pe nimeni, El este Cel 
care ne spune: „lată stau la uşă şi bat, de-Mi 
va deschide cineva voi intra”. Va intra în 
trupul şi sufletul lui, şi... 

(intervine boschetarul cu o râgâitură) 


Boschetarul (satisfăcut): 
Am mâncat pe cinste!... Bune sarmale... 
(îl înjură filozoful) 


Filozoful (către creştin): 


Vezi unde duce libertatea neînţeleasă, 
absolută: libertatea pe care şi-o arogă chiar şi 

boschetarii, şi nu numai dictatorii!... La 
distrugere.!... 

(vorbea singur. Creştinul plecase, iar 
Stăpânul casei privea la TV) 


Filozoful (contrariat): 

Desigur, omul este liber, cum spunea 
Schopenhauer, să vrea ceea ce vrea, dar el nu 
este liber să facă orice vrea. 

(izbucneşte într-un plâns profund. 
Nimeni nu-i dă atenţie. Boschetarii dormeau 
cu capul pe masă) 


Filozoful (privind cum îi linge câinele 
mâna): 

Nu-i aşa că sunt iertat, nu-i aşa?!... 

(Câinele începe să latre. Îl trezeşte din 
visare Stăpânul casei) 

Stăpânul casei (cu vocea ridicată): 

Vă rog să vă treziţi!... Pomana s-a 
terminat!... Afară toată lumea! Plecaţi. 

(Filozoful iese primul, plângând) 

e MUNTELE CREDINȚEI, 2006. 

* IOSIF ÎN OCCIDENT / JOSEPH IN THE OCCIDENT, 2006. 
* ÎMPĂRĂȚIA CERURILOR, 2007. 

* TU, POEZIE... / YOU, POETRY..., 2007. 

+ PĂMÂNT ŞI CENUŞĂ, 2007. 

+ FAMILIA DE MÂINE / DEMAIN LA FAMILLE, trad., 2008. 
* OCHII LUMINII / THE EYES OF THE LIGHT, 2008. 


* Membru - Uniunea Scriitorilor din România. 

CUPRINS 


LUMINA POBȚILOR. „încasa a ana a 5 
PROVOCA DOE AS ca 000 cau al a cat 35 
COROANA toti a Sa aa Sua a a a 55 
ATENTATUL, Sao go ae ai 0 a a a ia 73 
CHIP ȘI ASEMĂNARE. n sas aa errereen 91 

